Sultan Pemurah beri pempengaruh TikTok hadiah mewah strategi perkenal produk?

KUALA LUMPUR: Identiti pemilik ‘Sultan Pemurah’ semakin terdedah hasil siasatan netizen menerusi penelitian di akaun miliknya dan sesi live Tiktok bersama pempengaruh.

Dia dicirikan sebagai rakyat Malaysia, memandu sebuah Lamborghini, bertutur sedikit pelat, suara mirip selebriti seperti Shuib Sepahtu, Johan Raja Lawak, Youtuber Isa Isarb, usahawan terkenal Hafiz Mahamad.

Anak lelaki Datuk Seri Vida iaitu Eric Zecquan Mohd Amin atau Kacak turut disebut-sebut.

Gerangan Sultan Pemurah mula menjadi buah mulut netizen apabila tindakannya yang memberikan ‘gift’ atau hadiah mewah bernilai puluhan ribu di live pempengaruh TikTok sedang meningkat naik, Ryan Bakery, baru-baru ini.

Jumlah harga hadiah yang diberikan kepada Ryan oleh Sultan Pemurah itu adalah sekitar 300,000 Coins dan perlu labur RM19,958 untuk beli coins sebanyak itu di TikTok.

Bukan sahaja Ryan, penyanyi Zamani Slam, pasangan pelakon, usahawan dan selebriti, Wawa Zainal dan Aeril Zafril, selebriti dakwah Ebit Lew, usahawan sensasi, Sajat turut menerima hadiah sama.

Individu buta penglihatan kak Anis, malah Kacak sendiri serta ramai lagi yang mempunyai ramai pengikut, menjadi pilihan Sultan Pemurah berbuat demikian.

Persoalannya, adakah ini salah satu strategi awal Sultan Pemurah bagi mempromosi diri atau sesuatu jenama produk baharu?

Ini kerana, strategi ini disifatkan sangat bijak kerana tidak memerlukan kos pemasaran dan publisiti, melainkan hanya menggunakan kreativiti dengan nama Sultan Pemurah.

Bagaimanapun, Sultan Pemurah dikatakan terus kekal rendah diri meskipun menyatakan akan terus muncul secara rawak dalam live sesiapa sahaja di TikTok.

Author

Fhatihah Zakinan

View all posts

View all posts


Teruskan projek MARA Digital – Ismail Sabri

KUALA LUMPUR: Majlis Amanah Rakyat (MARA) telah diarah meneruskan projek MARA Digital bagi membuka peluang kepada anak muda Bumiputera membabitkan diri sebagai usahawan teknologi maklumat (IT) yang merupakan trend terkini dan masa depan.

Perdana Menteri Datuk Seri Ismail Sabri Yaakob berkata beberapa MARA Digital telah diwujudkan iaitu di Shah Alam, Selangor; Kuantan, Pahang dan Ipoh, Perak selain beberapa lagi lokasi yang dikenal pasti termasuk Larkin, Johor; Kuala Terengganu, Terengganu; Kota Bharu, Kelantan; Kuching, Sarawak serta Kota Kinabalu, Sabah.

Bagaimanapun, beliau berkata setelah Pakatan Harapan mengambil alih pemerintahan selepas Pilihan Raya Umum Ke-14 pada 2018, MARA Digital telah ditutup dan projek baharu tidak diteruskan.

“MARA Digital sangat dekat di hati saya. Saya yang wujudkan bagi membangunkan usahawan Bumiputera dalam bidang IT dan gajet sama ada menjual produk, membaiki (peralatan rosak) dan lain-lain,” katanya dalam catatan di laman Facebook malam tadi.

Terdahulu, Perdana Menteri melakukan tinjauan mengejut di MARA Digital Kuala Lumpur yang turut disertai Menteri Pembangunan Luar Bandar Datuk Seri Mahdzir Khalid.

“Alhamdulillah dalam tinjauan, peniaga memaklumkan masih mampu meneruskan perniagaan kerana jualan semakin meningkat, cuma (mereka) memerlukan sokongan daripada MARA seperti promosi, bantuan pinjaman, pengurangan kadar sewa dan lain-lain,” katanya.

Pembukaan MARA Digital sebagai pusat jualan peralatan telekomunikasi dan IT pada 2015 dicetuskan oleh Ismail Sabri yang pada ketika itu Menteri Kemajuan Luar Bandar dan Wilayah. – BERNAMA


Penganggur didenda RM6,000 hantar video lucah

RAUB: Mahkamah Sesyen di sini hari ini, menjatuhkan hukuman denda RM6,000 ke atas seorang penganggur yang mengaku bersalah menghantar video lucah menerusi aplikasi Telegram kepada seorang wanita, tiga tahun lepas.

Hakim Ahmad Faizadh Yahaya juga memerintahkan Muhaimi Nabil Muatnan, 35, selaku Orang Kena Saman (OKS) dihukum penjara tiga bulan jika gagal menjelaskan denda itu.

OKS didakwa melakukan kesalahan itu pada 10.47 pagi, 24 Januari 2020 dengan menggunakan akaun Telegram telefon bimbitnya dengan niat untuk menyakitkan hati orang lain dan hantaran itu dibaca pada 11 pagi, hari sama di Kuala Lipis, dekat sini.

Muhaimi Nabil yang menetap di Kuantan didakwa mengikut Seksyen 233(1)(a) Akta Komunikasi dan Multimedia 1998 yang boleh dihukum mengikut Seksyen 233(3) akta sama yang membawa hukuman denda tidak lebih RM50,000 atau penjara sehingga setahun atau kedua-duanya.

OKS yang masih bujang hadir ke mahkamah dengan diiringi polis selepas mahkamah mengeluarkan waran tangkap terhadapnya kerana gagal hadir ke mahkamah semasa sebutan kes  pada 26 Jan lepas.

Semasa ditanya mengapa dia tidak hadir, OKS berkata dia terlibat dengan kemalangan di Bentong pada hari tersebut, namun tidak membuat laporan polis sebaliknya hanya berpatah balik ke rumahnya dalam keadaan stereng kereta rosak.

Dalam rayuannya, OKS yang tidak diwakili peguam memohon mahkamah menjatuhkan hukuman denda minimum kerana telah diberhentikan kerja, selain berjanji tidak akan mengulangi kesalahan sama.

Pegawai Pendakwa Suruhanjaya Komunikasi dan Multimedia Malaysia (MCMC) Mai Zairani Zainal Abidin memohon mahkamah menjatuhkan hukuman yang dapat memberi pengajaran kepada OKS dan mereka yang mungkin cenderung melakukan kesalahan serupa.

“Kami memohon mahkamah menjatuhkan hukuman yang bukan sahaja setimpal dengan keseriusan kesalahan, tetapi juga memberi indikasi mahkamah tidak akan bertoleransi dengan kesalahan seperti ini,” katanya.

Pendakwaan turut diwakili Pegawai Pendakwa MCMC Siti Hajar Sulaiman. – BERNAMA


Agong, Permaisuri ucap takziah keluarga anggota Rela meninggal dunia

CYBERJAYA: Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah, menzahirkan ucapan takziah kepada keluarga anggota Angkatan Sukarelawan Malaysia (RELA), Muhammad Noh Muhammad Isa yang meninggal dunia semalam.

Turut menzahirkan ucapan takziah ialah Raja Permaisuri Agong, Tunku Azizah Aminah Maimunah Iskandariah.

Menurut catatan di laman Facebook Istana Negara hari ini, baginda berdua menzahirkan rasa dukacita dengan pemergian Allahyarham dan menzahirkan harapan seluruh keluarga Allahyarham sabar serta tabah menghadapi dugaan serta suasana sedih dan pilu ini.

“Baginda berdua mendoakan roh Allahyarham dicucuri rahmat oleh Allah SWT dan ditempatkan dalam kalangan mereka yang beriman dan beramal soleh,” tulis kenyataan itu.

Difahamkan, allahyarham adalah ketua kontinjen RELA Negeri Sembilan dan dilapor rebah dipercayai akibat serangan jantung ketika melintasi pentas utama di Dataran Majlis Bandaraya Seremban sempena sambutan Hari Kebangsaan ke-66 peringkat Negeri Sembilan.

Susulan kejadian, Muhammad Noh, 53, dikejarkan ke Hospital Tuanku Ja’afar, Negeri Sembilan dan disahkan meninggal dunia oleh pihak hospital.

Author

Diyana Rahip

View all posts

View all posts


Suara pemimpin bukan keramat, berubah demi ‘survival’ Melayu

UCAPAN dasar Presiden UMNO, Datuk Seri Dr Ahmad Zahid Hamidi “No Bersatu, No Anwar, No DAP” pada Perhimpunan Agung UMNO 2020 (PAU 2020) yang berlangsung Mac 2021 akan kekal menjadi catatan sejarah.

Malah, laungan itu kini menjadi ‘modal’ serangan pembangkang terhadap Timbalan Perdana Menteri itu yang dianggap mengkhianati ahli partinya.

Pada pendapat mereka, apabila Perikatan Nasional (PN) di blok pembangkang berjaya merampas kerusi Parlimen Padang Serai daripada Pakatan Harapan (PH) pada Pilihan Raya Umum ke-15 (PRU15) yang berlangsung Rabu lalu, membuktikan ‘hukuman’ ke atas parti itu kerana bergabung dengan BN yang melanggar ‘sumpah’.

Namun, di sebalik semua kekecohan yang terjadi, PN turut dilihat seolah-oleh ‘buat-buat lupa’ bahawa pemimpin parti mereka juga melanggar suara sendiri.

Pengerusi PN, Tan Sri Muhyiddin Yassin pada April 2013 pernah mengeluarkan kenyataan melabelkan Parti PAS sebagai ‘Parti Ajaran Sesat’.

Perkara itu berikutan kenyataan kontroversi Allahyarham Mursyidul Am PAS, Datuk Nik Abdul Aziz Nik Mat, yang disifatkan sebagai fatwa songsang sehingga boleh mengelirukan rakyat.

Nik Abdul Aziz pada ketika itu turut mengatakan solat orang UMNO tidak diterima Allah.

Namun kini, gabungan PAS dengan PN seperti memberi makna bahawa Muhyiddin sudah ‘memadamkan laungannya’ demi keharmonian hidup bersama.

Tidak lupa juga dengan pendirian PAS yang menegaskan tidak akan bekerjasama dengan DAP yang dianggap kafir musuh Islam.

Namun, pada tahun 2008, pendirian PAS ternyata hanya ‘bicara kosong’ kerana parti itu akhirnya bergabung dengan DAP dan PKR menerusi Pakatan Rakyat, menyaksikan ikatan hubungan berlangsung sehingga 2015.

Amanat Haji Hadi di Banggol Peradong, Terengganu iaitu kenyataan yang pernah dibuat Presiden PAS, Tan Sri Abdul Hadi Awang pada April 1981 yang mengatakan ahlinya mati syahid jika menentang UMNO.

Kenyataan itu sudah difatwakan sesat meskipun Hadi Awang tidak didakwa.

Segala prinsip, pegangan, sumpah janji atau apa sahaja yang keluar daripada mulut parti berkenaan lebur ketika jalinan Muafakat Nasional (MN) iaitu kerjasama PAS dan UMNO semasa Himpunan Penyatuan Ummah pada 14 September 2019.

Pada 13 Oktober 2022, PAS telah menarik balik sokongan terhadap UMNO dan menyokong PN bagi menghadapi PRU15 sekali gus menguburkan MN.

PRU15 menyaksikan PAS menentang UMNO habis-habisan dalam kem dan tiket PN yang turut diterajui Bersatu.

DAP dan PKR juga pernah melaungkan tolak UMNO dan BN malah, nyanyian lagu ‘Ho Ya Hoi’ menyindir parti penyamun dan laungan itu juga kini dilupakan demi kestabilan Kerajaan Perpaduan.

Apa yang boleh disimpulkan, semua manusia boleh menyuarakan apa sahaja mengikut hala tuju situasi yang didepani namun, tiada seorang pun yang berupaya melaksanakan segala yang dibicarakannya secara sempurna.

Ini kerana suara dalam politik bersifat rapuh, tidak statik, sentiasa berubah mengikut situasi semasa.

Bahkan, Tun Dr Mahathir Mohamad juga menelan segala katanya ketika bekerjasama dengan PKR, DAP bagi membentuk Pakatan Harapan pada 2018.

Begitu juga dengan Zahid yang turut dicerca kerana melanggar laungannya sendiri.

Tetapi pernahkah sesiapa bertanya, atau cuba memahami punca utama cucu pahlawan Perak dan bangsawan dari Jawa itu sanggup melanggar suara sendiri?

Jawapan yang tepat tentunya hanya ada pada Zahid sendiri akan tetapi pada pandangan penulis dengan melihat karakter diri cucu Pak Sagor ini, tindakan beliau itu adalah demi kepentingan Melayu.

Kenapa penulis berpandangan sedemikian?

Zahid sedar Melayu sudah berpecah lebih 10 cabang politik dimana terdapat sebilangan pihak menyokong PN, PAS, Bersatu, Pejuang, GTA, Bebas dan lain-lain.

Malahan, perpecahan ini turut terkesan dalam UMNO dan BN.

Ditambah pula panglima perang UMNO, Datuk Seri Najib Razak yang memiliki pengaruh paling kuat untuk memberi kejayaan besar buat BN pada PRU15 sudah diheret ke penjara sebelum PRU15.

Ketika itu kerajaan dipimpin bawah pentadbiran Datuk Seri Ismail Sabri, maka jangkaan  Zahid untuk BN kembali berkuasa amat sukar.

Beliau turut sedar bahawa bukanlah sesuatu yang mudah untuk melawan golongan ‘pengkhianat’ apatah lagi mereka berani duduk semeja menghadap rezeki bersama, menguntum senyuman sambil tangannya di belakang memegang keris.

Dalam situasi ‘darurat’ itu, dengan mengetahui wajah pengkhianat dan musuh dalam selimut, apakah yang paling wajar dilakukannya?

Zahid memutuskan berada bersama pihak yang dianggap musuh berbanding bersama rakan yang tidak jujur.

Musuh boleh diketahui menerusi gerak gerinya tetapi lebih bahaya bersama manusia yang dianggap rakan namun sanggup menikam kita saat terlena.

Beliau mengambil pelajaran lalu ketika PH memerintah negara tanpa BN, hak bangsa semakin lesu dan dijarah satu persatu.

Zahid kenal musuh dalam selimutnya tetapi meneruskan perjalanan demi survival Melayu sebagaimana prinsip perjuangan UMNO-BN yang dibawanya dalam Kerajaan Perpaduan.

Jika ada yang mengatakan beliau cuma hendak selamatkan diri semata, jangan lupa pengorbanan beliau rela naik turun mahkamah lebih 200 kali setelah didakwa dengan dorongan politik kerana enggan menguburkan UMNO dan BN ketika kekalahan teruk pada PRU14.

Sebagai nakhoda kapal, Zahid sedaya upaya menyelamatkan kapal daripada karam meskipun sudah terdapat banyak kerosakan dalam pelayaran itu.

Beliau juga sekeras-kerasnya menolak jemputan lompat parti atas dasar kasihnya terhadap parti yang masih diharap dapat memberi sinar membela nasib Melayu.

Seharusnya anak kapal berbangga dengan nakhodanya kerana mampu mengemudi bahtera mengharungi ombak badai serta tsunami melanda, bukanlah hal mudah berada dalam parti yang dihina tetapi amat diperlukan.

Walaupun BN kalah teruk pada PRU15, beliau masih berjaya menjadikan BN sebagai ‘berlian’ yang masih bertahan dalam tekanan dan suhu tinggi.

BN menjadi Raja Penentu ‘King Maker’ hingga menjadi rebutan PH dan PN untuk membentuk kerajaan.

Malah, penyertaannya dalam PH dilihat berjaya menjinakkan lanun yang sebelum ini terkenal dengan sikap subversif di bumi yang dipijak.

Sejurus menjawat jawatan Timbalan Perdana Menteri perkara terawal yang dilakukannya adalah mengingatkan DAP agar kedudukan Islam, hak Melayu dalam Perlembagaan.

Jadi untuk keharmonian kerajaan baharu yang dibentuk ini, rakyat diseru untuk berfikiran lebih terbuka untuk memahami yang tersirat berbanding menghukum yang tersurat, jangan kerana marahkan nyamuk kelambu dibakar.

*Tulisan di atas adalah pandangan peribadi penulis dan tidak mewakili pendirian MEDIA VARIASI

Author

Tun Puteh Wanti

View all posts

View all posts


Berjasa mahu peluang realisasikan Bajet 2023 untuk filem seperti Mat Kilau

CYBERJAYA: Timbalan Presiden Berjasa, Datuk Mohd Rosli Ramli menyeru pengundi Pilihan Raya Umum ke-15 (PRU15) berikan parti itu peluang merealisasikan peruntukan Bajet 2023 untuk filem kenegaraan seperti Mat Kilau.

Beliau berkata demikian dalam kenyataan di Facebooknya pada Jumaat, mengulas peruntukan Bajet 2023 bagi memastikan khazanah seni masih masih relevan melalui filem kenegaraan.

Beliau selaku bekas Pengerusi Studio Kembara yang menghasilkan filem Mat Kilau berasa sangat terpanggil untuk merealisasikan peruntukan tersebut.

“Walaupun Bajet 2023 bergantung kepada kerajaan selepas pilihan raya, namun, saya bersyukur kerana filem patriotik mampu diangkat tinggi hasil sambutan luar biasa seluruh rakyat Malaysia,” katanya.

Menurut beliau, rakyat Malaysia kehausan filem berunsur kenegaraan untuk disemai di dalam jiwa sanubari keluarga masa kini.

Justeru, beliau berharap agar rakyat Malaysia mampu memberikan Berjasa peluang merealisasikan peruntukan tersebut melalui mandat dalam PRU15.

“Filem Mat Kilau hadir pada waktu yang tepat. Walau pelbagai rintangan datang melanda, kami sentiasa teguh dengan prinsip kami iaitu ingin mengembalikan semangat cinta pada negara.

“Saya akan realisasikan bajet ini sekiranya diberi ruang oleh para pengundi PRU15. Demi generasi masa hadapan!” ujar beliau.

Author

Faridah Amiratul

View all posts

View all posts


Piala Dunia FIFA Qatar, 2.45 juta tiket terjual setakat ini

ZURICH: Persekutuan Bolasepak Antarabangsa (FIFA) pada Khamis mengumumkan bahawa 2.45 juta tiket untuk Piala Dunia FIFA Qatar 2022 berjaya dijual setakat ini.

FIFA dalam satu kenyataan memaklumkan peminat dari Qatar, Amerika Syarikat, England, Arab Saudi, Mexico, Emiriah Arab Bersatu, Perancis, Argentina, Brazil dan Jerman mendahului ranking jualan tiket berdasarkan tempat tinggal, lapor Agensi Berita Qatar (QNA).

Jumlah terbesar tiket yang diperuntukkan adalah untuk perlawanan peringkat kumpulan seperti Cameroon lwn Brazil, Brazil lwn Serbia, Portugal lwn Uruguay, Costa Rica lwn Jerman dan Australia lwn Denmark.

“Peminat yang memiliki satu atau lebih tiket perlawanan dalam akaun mereka digalakkan untuk mula merancang perjalanan mereka secepat mungkin termasuk menempah penginapan, jika tinggal di luar Qatar, dan memohon Hayya mereka (ID Peminat untuk kejohanan) melalui qatar2022.qa atau aplikasi Hayya to Qatar 2022 (tersedia bagi aplikasi telefon mudah alih iOS dan Android),” menurut FIFA.

Tarikh pelancaran fasa jualan saat akhir akan diumumkan pada September.

Kejohanan bola sepak terbesar dunia itu akan berlangsung pada 20 Nov dan perlawanan akhir akan diadakan di Stadium Lusail pada 18 Dis. – BERNAMA


UCL: Real Madrid berpesta gol kalahkan Celtic

JUARA bertahan, Real Madrid melangkah ke kelompok 16 terbaik dengan bergaya membenam Celtic 5-1 dalam saingan Liga Juara-Juara Eropah 2022/2023, di Stadium Santiago Bernabue, awal pagi tadi,

Pesta gol Madrid bermula melalui jaringan penalti Luka Modric dan Rodrygo pada babak pertama dengan pasukan pelawat gagal menjarakkan jurang jaringan setelah Josip Juranovic gagal menyempurnakan sepakan penalti buat Celtic.

Madrid meneruskan dominasi perlawanan pada separuh masa kedua dengan menambah tiga jaringan dihasilkan Marco Asensio, Vinicius Junior dan Federico Valverde dengan membawa Madrid selaku juara kumpulan F.

Malam gemilang Madrid turut diwarnai dengan jurulatih Madrid, Carlo Ancelotti mencatatkan kemenangan ke 103 dalam Liga Juara-Juara Eropah sepanjang kerjayanya dengan mengatasi rekod dipegang bekas jurulatih Manchester United, Alex Ferguson untuk sepanjang zaman.

Dalam perlawanan lain kumpulan F, RB Leipzig turut cemerlang menumpaskan Shaktar Donetsk 4-0 dengan memperoleh kedudukan naib juara dalam kumpulan dan mengiringi Madrid ke pusingan seterusnya.

Author

Mohamad Fitri Hazim Hazam

View all posts

View all posts


YWP tidak pernah terima dana kerajaan

CHERAS: Yayasan Wilayah Persekutuan (YWP) menegaskan tidak pernah menerima sebarang dana pentadbiran pihak kerajaan.

Sebaliknya, Ketua Pegawai Eksekutifnya, Datuk Zaizalnizam Zainun berkata, punca dana YWP adalah hasil perniagaan dan sumbangan korporat.

Katanya, kira-kira 80 peratus dana memang ditetapkan sebagai agihan wajib manakala baki 20 peratus bagi pelaksanaan pengurusan.

Ia bertepatan dengan objektif YWP yang menerima mengumpul, mengurus dana bagi penyampaian bantuan dan meningkatkan taraf ekonomi golongan bersasar merangkumi pelbagai aspek sekitar Wilayah Persekutuan Kuala Lumpur, Putrajaya dan Labuan.

“Maka, adalah penting YWP terus diperkasa sebagai yayasan mantap yang dipengerusikan oleh wakil menteri atau kerajaan membantu negara dalam menyelesaikan isu rakyat.

“Justeru saya bersyukur hari ini program dapat dilaksanakan di pejabat Ahli Parlimen Bandar Tun Razak yang dihadiri Ahli Parlimennya Datuk Seri Wan Azizah Wan Ismail walaupun kita faham beliau amat sibuk lebih-lebih lagi sebagai isteri kepada Perdana Menteri,” katanya kepada media.

Beliau berkata demikian pada program Penyampaian Cek Skim Bantuan Awal, Penyerahan Surat Tawaran Skim Mikrokredit dan Bantuan Khas YWP oleh isteri Perdana Menteri kepada penduduk Bandar Tun Razak di pejabatnya di Bandar Sri Permaisuri.

Masing-masing 27 penerima bantuan skim bantuan awal ke Institut Pengajian Tinggi (IPT) antara RM500 hingga RM2,000 bergantung peringkat pengajian; sembilan penerima skim mikrokredit berjumlah RM5,000.

Seorang lagi penerima bantuan khas RM500 merupakan ketua keluarga menanggung seorang anak orang kelainan upaya (OKU) pembelajaran dan kematian ibu bapa.

Untuk rekod, YWP telah ditubuhkan pada 9 April 1986, dan sudah membantu 400,000 pelajar golongan B40. YWP juga membantu 1,140 penerima manfaat pelbagai kategori melibatkan lebih RM310,000 sepanjang 2022.

Sementara itu, ibu tunggal, Rokiah Kamaruddin, ketika ditemui menerima bantuan awal IPT sebanyak RM1,000 bagi pihak anak perempuannya yang baru memulakan pengajian peringkat ijazah dalam jurusan pendidikan di Universiti Putra Malaysia (UPM).

Beliau yang menjalankan perniagaan sabun pencuci secara kecil-kecilan itu berkata, bantuan berkenaan sedikit sebanyak membantu kos pengajian anaknya kerana belum menerima kelulusan bantuan Pinjaman Tabung Pendidikan Tinggi Nasional (PTPTN).

“Anak saya di semester satu pengajian, memerlukan perbelanjaan permulaan kerana belum terima bantuan PTPTN.

“Saya bersyukur kerana bantuan ini meringankan bebannya dalam kerja-kerja khusus anak,” katanya.

Author

Tun Puteh Wanti

View all posts

View all posts


Umat Islam wajib tahu! Tips ‘posting’ konflik di Gaza tanpa kena ‘shadowban’ di media sosial

PERANG Palestin-Israel di Semenanjung Gaza kini semakin menjadi perhatian dunia baik secara realiti mahupun di media sosial.

Meskipun tidak dapat turun padang berjuang menjaga kesucian agama, namun rata-rata umat Islam di pelosok dunia kekal utuh memberi sokongan dari pelbagai aspek merangkumi bantuan kewangan, barangan keperluan, menyampaikan perkembangan semasa dan titipan doa.

Namun, dek kerana kebanyakan platform media sosial yang popular masa kini dikuasai oleh golongan ‘pihak lawan’ lantas mengakibatkan banyak hantaran berkaitan isu semasa di Gaza disekat terang-terangan.

Malah, ada juga pihak yang menjadi penghubung menyampaikan situasi disana hampir kehilangan akaun media sosial mereka gara-gara terlalu banyak memuat naik hantaran berkaitan kekejaman rejim Zionis Israel.

Perkara ini dilihat seolah-olah cuba mengawal kuasa media daripada terus-menerus memberikan informasi mengenai keadaan semasa saudara sesama Islam yang terus disakiti tanpa belas kasihan oleh Zionis itu.

Justeru, bagi memastikan ‘talian’ antara penduduk Palestin dan dunia luar itu tidak terputus, seorang pempengaruh media sosial, Hazeman Huzair tampil memberi solusi terhadap warga net khususnya buat mereka yang hampir kehilangan akaun media sosial gara-gara ‘posting’ isu di Palestin.

Menerusi perkongsian video yang dimuat naik di laman X, Haze menyarankan orang ramai supaya memastikan segala hantaran yang dimuat naik itu diselangi dengan video atau foto secara rawak.

Jelasnya, perkara itu bertujuan untuk mengurangkan risiko pihak aplikasi terbabit mengesan hantaran yang dimuat naik berkaitan isu konflik di Palestin.

“PSA untuk korang yang dah kena shadowban and mute oleh Algorithm IG & FB disebabkan posting isu Gaza. Algo social media Meta has always been about keeping you within the app as long as possible. So they will bump you up if you keep promoting within the app,” tulisnya di X.

Algo social media Meta has always been about keeping you within the app as long as possible. So they will bump you up if you keep promoting within the app. pic.twitter.com/HvDW71DsGV

— Hazeman Huzir (@hazemanhuzir) October 15, 2023

Sementara itu, seorang lagi pengguna X turut berkongsi kaedah lain untuk berkongsi berita perkembangan semasa di Palestin dengan cara tidak memuat naik video secara terus di aplikasi tersebut, sebaliknya memuat naik video yang di ‘screen record’ sahaja.

Author

Diyana Rahip

View all posts

View all posts


Polis cari pemandu pacuan empat roda lawan arus

DUNGUN: Polis sedang mengesan pemandu kenderaan pacuan empat roda jenis Toyota Hilux yang dirakam memandu secara melawan arus di Dungun pada Selasa.

Kejadian kira-kira jam 4 petang itu sempat dirakamkan melalui kamera papan pemuka atau ‘dashcam’ milik seorang pengguna jalan raya dan kemudian tular di platform media sosial.

Ketua Polis Daerah Dungun, Superintendan Maizura Abdul Kadir ketika dihubungi berkata, kejadian itu dipercayai berlaku di persimpangan kawasan perindustrian Batu Tujuh berhampiran dengan tapak projek pembinaan rel Keretapi Pantai Timur (ECRL).

Rakaman dashcam itu memaparkan kenderaan pacuan empat roda terbabit keluar dari persimpangan dan memandu secara melawan arus menuju ke arah bandar Paka.

Toyota Hilux berkenaan yang menggunakan laluan bertentangan mengakibatkan kenderaan yang menggunakan laluan terbabit terpaksa mengelak daripada bertembung.

Jelas Maizura, tindakan pemandu kenderaan berkenaan adalah sangat berbahaya dan boleh mengakibatkan kemalangan.

Dalam pada itu, beliau turut meminta pemilik rakaman video terbabit tampil ke Ibu Pejabat Polis (IPD) Daerah Dungun untuk membantu siasatan.

Katanya orang ramai yang mempunyai sebarang maklumat boleh menghubungi bilik gerakan IPD Dungun di talian 09 8482222 atau penolong pegawai penyiasat Sarjan Nor Hidayah Kahar di talian 017 5587 538. – Awani

Author

Media Variasi

View all posts

View all posts


Pengerusi PTPTN: Wan Saiful tegur laporan media

KUALA LUMPUR: Datuk Wan Saiful Wan Jan menegur cara penulisan sebuah portal berita yang seolah-olah tidak tahu bahawa beliau sudah tidak lagi memegang jawatan Pengerusi Perbadanan Tabung Pendidikan Tinggi Nasional (PTPTN).

Dalam kenyataan Ketua Penerangan Bersatu di Facebook miliknya menjelaskan, beliau sudah memaklumkan sebelum ini bahawa tarikh akhir beliau berkhidmat sebagai Pengerusi PTPTN adalah 17 Jun 2022.

“Saya rasa tak perlu ada tanda soalan pada laporan ini.

“Seingat saya, memang sudah lama saya sebutkan secara terbuka bahawa hari akhir saya di PTPTN ialah pada 17 Jun 2022.

“Next step, tunggu lah hingga next step itu sampai :-),” tulisnya.

Utusan Malaysia menerusi tajuk “Wan Saiful bukan lagi Pengerusi PTPTN?” turut melaporkan carian mereka di laman web rasmi PTPTN sejak seminggu lalu mendapati, jawatan yang disandang Ketua Penerangan Parti Pribumi Bersatu Malaysia (Bersatu) itu dikosongkan.

Bagaimanapun sehingga kini tiada kenyataan rasmi daripada perbadanan tersebut mengenai kekosongan jawatan berkenaan.

Wan Saiful antara nama yang disebut-sebut bagi menggantikan Datuk Zuraida Kamaruddin mengisi kerusi Menteri Perusahaan Perladangan dan Komoditi selepas Zuraida meninggalkan Bersatu.

Bersatu berpandangan kedudukan Ahli Parlimen Ampang sebagai menteri patut diganti kerana jawatan menteri tersebut didakwa kuota parti berkenaan.

Author

Tun Puteh Wanti

View all posts

View all posts


Kilang bungkus teh, kopi disyaki guna logo halal tidak sah diserbu

JOHOR BAHRU: Sebuah kilang pembungkusan minuman teh dan kopi di Kulai yang dipercayai menggunakan logo halal tidak sah untuk tujuan perdagangan, diserbu petang semalam.

Pengarah Kementerian Perdagangan Dalam Negeri dan Kos Sara Hidup (KPDN) Negeri Johor, Lilis Saslinda Pornomo berkata, seramai 12 anggota penguat kuasa termasuk daripada Jabatan Agama Islam Negeri Johor (JAINJ) menyerbu kilang berkenaan pada 3 petang.

Beliau berkata, menerusi operasi itu, sebanyak 15,768 unit pelbagai bungkusan teh dan kopi bernilai RM23,000 turut disita.

“Kesemua bungkusan teh dan kopi itu disyaki menggunakan logo halal yang tidak diperakui oleh badan yang bertanggungjawab.

“Kilang ini beroperasi sejak 2019 dan produk dipasarkan ke seluruh Malaysia,” katanya dalam kenyataan hari ini.

Lilis Saslinda berkata, kes disiasat mengikut Akta Perihal Dagangan, Perenggan 8(a) Perintah Perihal Dagangan (Perakuan Dan Penandaan Halal) 2011.

Beliau berkata, sekiranya didapati bersalah, syarikat berkenaan boleh didenda tidak melebihi RM200,000 manakala individu boleh didenda tidak melebihi RM100,000 atau dipenjarakan selama tempoh tidak melebihi tiga tahun atau kedua duanya.

Katanya, KPDN sentiasa menjalankan operasi bersepadu dengan pelbagai agensi untuk memastikan operasi perniagaan dilakukan dengan cara yang dibenarkan dan pengguna boleh mendapatkan barangan serta perkhidmatan tanpa rasa waswas terutama berhubung isu halal.

Orang ramai diseru menyalurkan maklumat atau aduan di talian hotline KPDN 1800 886 800, Pusat Arahan Penguatkuasaan (ECC) 03-8882 6245/6088 dan aduan WhatsApp 019-279 4317 atau 019-848 8000. – BERNAMA


Menteri tidak digalak bercuti bagi hadapi banjir

KUCHING: Menteri khususnya yang bertanggungjawab bagi menangani bencana banjir tidak digalakkan bercuti atau pergi ke luar negara dalam masa terdekat.

Menteri Pembangunan Wanita, Keluarga dan Masyarakat Datuk Seri Nancy Shukri berkata langkah itu diambil oleh kerajaan sebagai persediaan menghadapi sebarang kemungkinan banjir.

“Fasa peralihan monsun dijangka berterusan sehingga penghujung tahun ini.

“Menurut Jabatan Meteorologi Malaysia (METMalaysia), peralihan ini dijangka bermula dari 19 September lalu dan berlarutan hingga November 2023.

“Inilah langkah-langkah yang diambil untuk persediaan menghadapi sebarang kemungkinan banjir,” katanya.

Beliau berkata demikian ketika ditemui selepas merasmikan program Walk-A-Mile sempena World Heart Day 2023 di perkarangan Pustaka Negeri di sini, hari ini.

Dalam pada itu, Nancy berkata kementeriannya sentiasa bersedia menghadapi kemungkinan banjir seperti yang diramal oleh MetMalaysia.

Katanya pada masa ini, banjir dilaporkan berlaku di tiga negeri iaitu Sabah, yang merekodkan bilangan mangsa tertinggi seramai 228 orang daripada 72 keluarga, diikuti Perak (37 orang daripada sembilan keluarga) dan Sarawak (33 orang daripada tujuh keluarga).

“Pegawai kami sentiasa bersedia di lapangan dengan peralatan, makanan dan minuman.

“Inilah persiapan kerana kita tahu bahawa banjir akan berlaku,” katanya.

Sementara itu, Nancy berkata bantuan kepada mangsa banjir masih dikekalkan tanpa sebarang pengurangan walaupun negara menghadapi masalah kenaikan harga barang ketika ini.

“Bantuan tidak akan dikurangkan walaupun harga barang meningkat, sumbangan akan disalurkan berdasarkan apa yang kita sentiasa berikan sebelum ini,” katanya. – Kosmo

Authors

Media Variasi

View all posts

Diyana Rahip

View all posts

View all posts

View all posts


Jana Wibawa: Datuk Roy direman semula empat hari

PUTRAJAYA: Seorang ahli perniagaan yang dikenali sebagai “Datuk Roy” direman semula selama empat hari bermula hari ini bagi membantu siasatan kes rasuah melibatkan Program Jana Ekonomi Pemerkasaan Kontraktor Bumiputera Berwibawa (Jana Wibawa).

Perintah reman terhadap lelaki berkenaan hingga 20 Mac ini dikeluarkan Majistret Irza Zulaikha Rohanuddin di Mahkamah Majistret Putrajaya di sini selepas menerima permohonan daripada Suruhanjaya Pencegahan Rasuah Malaysia (SPRM) hari ini.

Datuk Roy atau nama sebenarnya Mohd Hussein Mohd Nasir, 54, sebelum ini direman selama tiga hari bermula 14 Mac selepas ditahan kira-kira 3 petang ketika hadir memberi keterangan di pejabat SPRM Kuala Lumpur pada 13 Mac.

Peguamnya Fahmi Abd Moin dilapor berkata ‘Datuk Roy’ dibebaskan dengan jaminan semalam namun mengesahkan anak guamnya itu akan direman semula oleh SPRM hari ini.

Pengarah SPRM Kuala Lumpur, Razaliah Ab Rahman ketika dihubungi mengesahkan reman terhadap lelaki berkenaan dilanjutkan dan kes disiasat mengikut Seksyen 16(a)(A) Akta SPRM 2009. – BERNAMA


38 individu rugi lebih RM120,000 dipercayai ditipu pakej umrah

ALOR SETAR: Seramai 38 individu kerugian dianggarkan lebih RM120,000 selepas dipercayai ditipu membabitkan pakej umrah dengan membayar wang berkenaan kepada sebuah yayasan melalui seorang guru besar wanita pada 2018.

Difahamkan kesemua mangsa berurusan dengan guru besar tersebut yang kini telah bersara, yang bertindak sebagai ‘orang tengah’ dengan menawarkan pakej umrah serendah RM2,990 seorang dengan kos lain akan ditanggung melalui tajaan.

Seorang mangsa, Azlina Abdullah, 53, mendakwa beliau mengetahui pakej itu melalui adik perempuannya yang merupakan guru di sekolah sama dengan wanita itu, dan mereka sepatutnya berangkat mengerjakan umrah pada 2019, namun tidak dapat berbuat demikian.

“Saya bersama lapan ahli keluarga telah membuat pembayaran lebih RM20,000 untuk menunaikan umrah pada 2019, tetapi kami dimaklumkan ia ditunda berikutan pengurus yayasan tersebut mempunyai masalah kesihatan.

“Pada awalnya kami tidak curiga kerana kumpulan pertama yang dibawa oleh yayasan itu berjaya menyempurnakan ibadah umrah, jadi kami tunggu giliran kami. Tetapi tiada sebarang maklumat diterima daripada bekas guru besar tersebut,” katanya pada sidang media di sini hari ini.

Azlina mendakwa pihak yayasan ada memberikan surat perjanjian penyelesaian kepada semua mangsa pada 2019, namun hingga kini tiada sebarang pembayaran dibuat kepada mereka yang telah menandatangani surat berkenaan.

“(Kini) Yayasan itu (juga) mengalami kerugian dan kami telah dijanjikan pulangan wang selepas aset yayasan dijual pada Febuari 2022, tetapi semuanya janji palsu. Kami turut berhubung dengan bekas guru besar itu tetapi dia tidak memberi sebarang maklum balas kepada pertanyaan kami menerusi WhatsApp,” katanya.

Sementara itu, Azham, 41, yang juga adik kepada Azlina, terkilan kerana ada dalam kalangan mangsa yang telah meninggal dunia, tetapi wang bayaran balik pakej umrah yang dibatalkan belum juga diterima.

Sehubungan itu, beliau menggesa pihak yayasan berkenaan memulangkan semula wang mereka, selain bekas guru besar itu perlu bertanggungjawab membantu menyelesaikan masalah dihadapi mangsa.

“Bapa dan bapa mentua saya telah meninggal dunia tetapi hingga kini wang masih belum dipulangkan. Kami semua hanya mahukan hak kami, pulangkan wang yang telah dibayar itu secepat mungkin,” katanya.

Menurutnya laporan polis berhubung perkara itu juga telah dibuat pada Januari tahun lepas. – BERNAMA


Polis tahan tiga lelaki disyaki baling mercun ke rumah jiran

TANAH MERAH: Polis menahan tiga suspek lelaki berusia 19 sehingga 41 tahun kerana terlibat membaling mercun buatan sendiri ke sebuah rumah di Felda Kemahang 3, di sini pada 17 Februari lepas.

Ketua Polis Daerah Tanah Merah, Supt Mohd Haki Hasbullah berkata, ketiga-tiga suspek itu ditahan di tiga rumah berasingan di Felda Kemahang 3, Selasa lalu.

“Tangkapan dilakukan susulan polis menerima laporan seorang mangsa yang merupakan peneroka di Felda itu berkaitan bunyi letupan pada awal pagi 17 Feb lalu,“ katanya dalam kenyataan di sini, hari ini.

Katanya, mangsa terdengar bunyi  beberapa orang berjalan di luar rumahnya sebelum terdengar bunyi dua letupan yang kuat di hadapan rumah di Felda berkenaan.

Mohd Haki berkata, siasatan di tempat kejadian menemukan serpihan besi disyaki komponen bahan letupan buatan sendiri dan bukti itu telah dihantar ke unit forensik untuk dianalisis.

“Bertindak atas maklumat, sepasukan anggota Ibu Pejabat Daerah (IPD) Tanah Merah  telah melakukan serbuan terhadap rumah ketiga-tiga suspek terbabit.

“Serbuan di rumah pertama suspek bertindak melarikan diri setelah kehadiran polis namun dapat ditahan setelah berlakunya pergelutan,” katanya sambil menambah polis turut menemukan 12 biji pil yaba di dalam beg suspek.

Beliau berkata, hasil pemeriksaan ke atas rumah dua lagi suspek, polis menemukan satu paket mercun bola dan sebuah beg silang yang mengandungi sumbu dan serbuk belerang (karbait) di dalam sebuah almari di rumah itu.

“Pemeriksaan lanjut, pihak kami telah menjumpai satu guni berwarna putih di dalamnya berisi tiga paket mercun bola yang disimpan dalam sebuah almari lain,” katanya menambah hasil ujian saringan mendapati dua daripada suspek positif methaphetamine dan mempunyai rekod jenayah lampau.

“Kesemua suspek direman empat hari bermula semalam sehingga Sabtu ini bagi membantu siasatan di bawah Seksyen 8 Akta Bahan Letupan 1957,” katanya. – BERNAMA


Peniaga dipenjara 15 tahun, sembilan sebatan laku jenayah seksual terhadap kanak-kanak

PUTRAJAYA: Seorang peniaga dijatuhi hukuman penjara 15 tahun dan sembilan sebatan oleh Mahkamah Rayuan hari ini kerana merogol, melakukan persetubuhan di luar tabii serta melakukan amang seksual terhadap sepupunya berumur 13 tahun, dua tahun lepas.

Panel tiga hakim diketuai Hakim Datuk Seri Kamaludin Md Said sebulat suara memutuskan demikian selepas membenarkan rayuan lelaki berumur 30 tahun itu untuk mengurangkan hukuman penjara 20 tahun dan 14 sebatan yang dikenakan terhadapnya.

Hakim Kamaludin berkata, setelah mempertimbangkan hujah kedua-dua pihak, mahkamah menaikkan jumlah penjara daripada 10 tahun kepada 15 tahun bagi kesalahan merogol dan mengurangkan enam sebatan kepada tiga sebatan.

“Bagi kesalahan melakukan persetubuhan di luar tabii dan amang seksual, mahkamah mengekalkan hukuman penjara lima tahun dan menurunkan hukuman empat sebatan kepada tiga sebatan.

“Hukuman itu berjalan serentak dari tarikh tangkap pada 20 Oktober 2021. Perintah pengawasan polis selama setahun selepas selesai hukuman dikekalkan,” kata Hakim Kamaludin yang bersidang bersama Hakim Datuk Supang Lian dan Datuk Ahmad Nasfy Yasin.

Mengikut tiga pertuduhan, lelaki itu didakwa merogol, melakukan persetubuhan di luar tabii dan melakukan amang seksual terhadap kanak-kanak perempuan itu di kebun getah di Sungai Siput Perak, pada 4 petang, 14 Ogos 2021.

Bagi kesalahan merogol, pertuduhan mengikut Seksyen 376 (1) Kanun Keseksaan yang memperuntukkan hukuman penjara hingga 20 tahun dan sebatan serta perintah pengawasan di bawah Seksyen 295 (1A) Kanun Prosedur Jenayah.

Kesalahan melakukan persetubuhan di luar tabii adalah mengikut Seksyen 377A Kanun Keseksaan dan boleh dihukum di bawah Seksyen 377B Kanun Keseksaan yang berdepan hukuman penjara hingga 20 tahun dan sebatan, manakala amang seksual mengikut Seksyen 14 (d) Akta Kesalahan-Kesalahan Seksual Terhadap Kanak-Kanak 2017 yang memperuntukkan hukuman penjara maksimum 20 tahun dan sebatan.

Pada 27 Oktober 2021, Mahkamah Sesyen Kuala Kangsar menjatuhkan hukuman penjara 20 tahun dan 14 sebatan selepas lelaki itu mengaku bersalah terhadap ketiga-tiga pertuduhan tersebut.

Bagi kesalahan merogol, mahkamah menjatuhkan hukuman penjara 10 tahun dan enam sebatan manakala kesalahan melakukan persetubuhan di luar tabii dan amang seksual masing-masing dikenakan hukuman penjara lima tahun dan empat sebatan selain memerintahkan lelaki itu di bawah pengawasan polis selama setahun selepas selesai hukuman. Mahkamah memerintah hukuman tersebut dijalankan secara berasingan.

Pada 4 Ogos 2022, Mahkamah Tinggi Taiping mengekalkan hukuman itu selepas menolak rayuan lelaki berkenaan untuk mengurangkan hukuman yang dikenakan terhadapnya.

Pendakwaan dikendalikan Timbalan Pendakwa Raya Aznee Salmie Ahmad manakala peguam Kathan Maruthamuthu mewakili tertuduh. – BERNAMA


PRESMA gesa longgar syarat mohon pekerja asing

SENTUL: Persatuan Pengusaha Restoran Muslim Malaysia (PRESMA) merayu kerajaan melonggarkan syarat permohonan pekerja asing yang menyebabkan industri mereka terjejas.

Presiden PRESMA, Datuk Jawahar Ali Taib Khan, berkata ia berikutan lebih 3,000 restoran mamak ditutup dan lebih 300 kedai runcit ditutup akibat kekurangan tenaga kerja.

Katanya, perlu dilihat dalam aspek praktikaliti untuk perniagaan, walau pun isu ini agak sensitif.

“Namun restoran mamak, runcit dan pemborong tidak ada pilihan kerana kurangnya tenaga kerja tempatan yang mahu bekerja dalam bidang ini.

“Hanya yang melaluinya sahaja yang tahu betapa peritnya untuk meneruskan perniagaan ini, penutupan premis turut memberikan kesan kepada seluruh rangkaian pembekalan makanan seperti bahan mentah, sayur, minyak dan lain-lain yang majoritinya diusahakan adalah rakyat kita.

“Sebelum ini permohonan pekerja asing amat ketat dan jumlah pekerja asing di sektor restoran tidak sampai tiga peratus, kami memerlukan 30,000 pekerja untuk penempatan 12,000 restoran,” katanya pada sidang media di sini hari ini.

Sidang media itu dibuat bersama Persatuan Pengguna Islam Malaysia (PPIM), Persatuan Pengusaha India Malaysia (PRIMAS) dan Persatuan Pemborong dan Peruncit Muslim Malaysia (MAWAR).

Dalam pada itu, Jawahar meminta proses permohonan pekerja asing dilanjutkan tempoh daftar pekerja asing yang akan tamat 14 Ogos ini.

“Kami berharap ia dilanjutkan dua bulan lagi iaitu pada Oktober 2022 sebelum pindaan dasar-dasar lain diperkenalkan.

“Ini kerana baharu 30 peratus ahli persatuan terima kelulusan pekerja asing.

“Baki sebanyak 70 peratus permohonan masih berada dalam sistem dan ada setengah ahli ingin membuat permohonan kerana kekurangan dokumen yang diperlukan, ia ambil masa lama untuk menyediakan dokumen berkenaan.

“Sebagai contoh penyata caruman KWSP dan penyata bank memerlukan tiga bulan penyata.

“Sehubungan itu, penangguhan permohonan yang diumumkan pihak kerajaan akan membawa impak besar kerana kekurangan tenaga kerja di semua sektor,” katanya.

Author

Tun Puteh Wanti

View all posts

View all posts


Lee Tuck kini sah warganegara Malaysia

KUALA LUMPUR: Pemain tengah Sri Pahang FC Lee Tuck kini sah mendapat taraf  warganegara Malaysia selepas melengkapkan proses naturalisasi.

Perkembangan itu diumumkan oleh pemain berusia 34 tahun itu menerusi hantaran dalam Instagram beliau malam tadi.

“Hari ini (semalam) akhirnya dan secara rasminya saya boleh katakan saya warganegara Malaysia.

“Saya sangat bersyukur mendapat kewarganegaraan Malaysia. Proses ini perjalanan yang sukar dengan membuat pengorbanan untuk sampai ke sini tetapi ia peluang yang tidak dapat saya lepaskan,” tulisnya.

Pemain kelahiran Huddersfield, England itu melahirkan penghargaannya kepada pemimpin tertinggi Sri Pahang terutama pemilik kelab bola sepak itu Tengku Abdul Rahman Sultan Ahmad Shah kerana menyokong beliau sepanjang proses naturalisasi berjalan.

“Saya juga ingin berterima kasih kepada keluarga tercinta dan kawan rapat,” katanya.

Tuck telah bermain dalam Liga Malaysia (Liga-M) sejak 2017 apabila menyertai pasukan Negeri Sembilan sebelum berhijrah ke Terengganu FC pada 2018 dan bersama Sri Pahang pada musim lepas.

Sri Pahang sebelum ini dilaporkan cuba untuk menjadikan Tuck dan pemain kelahiran Argentina, Sergio Aguero sebagai pemain naturalisasi, bagaimanapun status Aguero yang bermain dalam Liga-M sejak 2017, masih belum dapat disahkan lagi.

Untuk rekod, Malaysia sebelum ini sudah mempunyai tiga pemain naturalisasi iaitu Mohamadou Sumareh, Liridon Krasniqi dan Guilherme De Paula yang pernah menyarung jersi Harimau Malaya. – BERNAMA


Kelindan lori didakwa rogol warga emas

KAJANG: Seorang kelindan lori mengaku tidak bersalah di Mahkamah Sesyen di sini, hari ini atas pertuduhan merogol seorang warga emas dengan mengacukan pisau ke arahnya, April lepas.

R.Vasant Raj, 20, didakwa melakukan perbuatan itu terhadap mangsa yang berusia 71 tahun di sebuah rumah di Taman Asa Jaya di sini, pada 4 petang, 15 April lalu.

Pertuduhan mengikut Seksyen 376(2)(b) Kanun Keseksaan yang memperuntukkan hukuman penjara tidak kurang 10 tahun dan maksimum 30 tahun serta boleh dikenakan sebatan, jika sabit kesalahan.

Timbalan Pendakwa Raya Norfarhanim Abdul Halim menawarkan jaminan RM10,000 dengan seorang penjamin berserta syarat tambahan tertuduh perlu melapor diri di balai polis berhampiran sebulan sekali dan tidak mengganggu saksi pendakwaan.

Bagaimanapun, tertuduh yang tidak diwakili peguam merayu jaminan dikurangkan.

Hakim Mazuliana Abdul Rashid membenarkan tertuduh diikat jamin RM8,000 dengan seorang penjamin berserta syarat tambahan yang dipohon pendakwaan selain menetapkan 7 Julai ini untuk sebutan semula kes. – BERNAMA


Cadangan SPRM di bawah seliaan EAIC masih dalam penelitian

KUALA LUMPUR: Kerajaan masih meneliti secara mendalam terhadap cadangan meletakkan Suruhanjaya Pencegahan Rasuah Malaysia (SPRM) sebagai sebuah agensi penguatkuasaan di bawah seliaan Suruhanjaya Integriti Agensi Penguatkuasaan (EAIC).

Timbalan Menteri di Jabatan Perdana Menteri (Undang-Undang dan Reformasi Institusi) Ramkarpal Singh berkata kerajaan juga telah menubuhkan Jawatankuasa Protem bagi membincangkan hala tuju cadangan itu susulan menyuarat Kabinet pada 19 April lepas.

“Selain itu, pada 17 Mei lepas, satu mesyuarat peringkat working level diadakan untuk bincangkan perihal rujukan atau DOR. Jawatankuasa Protem juga akan mengsyorkan hasil dapatan mereka bagi mendapatkan ketetapan dasar untuk diteliti Kabinet.

“Perlaksanakan urusan tataterib perlu ditadbir urus dengan sistematik agar pemantauan kepada salah laku pegawai pentadbiran dan pelaksana agensi penguatkuasaan dibuat secara holistik,” katanya pada sesi soal jawab di Dewan Rakyat, di sini hari ini.

Beliau menjawab soalan Datuk Seri Dr Dzulkefly Ahmad (PH-Kuala Selangor) berhubung cadangan meletakkan SPRM di bawah EAIC sebagai langkah kawalan tatatertib efektif dan berkesan bagi meningkatkan integriti dalam kalangan penguat kuasa dan agensi penguatkuasaan.

Menurut Ramkarpal, penelitian lanjut juga melibatkan cadangan pelantikan anggota AIEC di bawah bidang kuasa Jawatankuasa Pilihan Khas Parlimen sebagai langkah memperkasakan fungsi dan integriti agensi penguatkuasaan itu. – BERNAMA


Pencapaian Michelle Yeoh harumkan nama Malaysia di pentas antarabangsa – PM

KUALA LUMPUR: Perdana Menteri, Datuk Seri Anwar Ibrahim menzahirkan ucapan tahniah kepada Tan Sri Michelle Yeoh atas kejayaan merangkul trofi Pelakon Wanita Terbaik pada Anugerah Akademi (Oscar) Ke-95 menerusi lakonannya dalam filem drama komedi “Everything Everywhere All at Once”.

Anwar menyifatkan pencapaian pelakon kelahiran Ipoh, Perak itu yang merupakan pelakon pertama berdarah Asia memenangi anugerah berprestij itu, ternyata mengharumkan nama negara di pentas antarabangsa.

“Besar harapan agar pencapaian ini akan terus memberi inspirasi kepada semua penggiat seni dan perfileman tempatan. Tahniah dan syabas dari seluruh rakyat Malaysia!,” katanya menerusi hantaran di laman Twitternya, hari ini.

Yeoh, 60, menewaskan empat pencabar lain bagi kategori Pelakon Wanita Terbaik iaitu Cate Blanchett (Tár), Ana de Armas (Blonde), Andrea Riseborough (To Leslie) dan Michelle William (The Fabelmans).

Sejak mula membintangi filem Hong Kong pada 1990-an, bekas ratu cantik itu telah berlakon dalam pelbagai filem termasuk filem James Bond, Tomorrow Never Dies (1997) yang menerima pujian antarabangsa dan Crouching Tiger, Hidden Dragon (2000) yang membawanya kepada pencalonan British Academy Film Awards (BAFTA).

Pada Januari lepas, Yeoh muncul sebagai pelakon Malaysia pertama meraih trofi Pelakon Wanita Terbaik Muzikal/Komedi pada Anugerah Golden Globe di Los Angeles, Amerika Syarikat untuk filem yang sama. – BERNAMA


Jerebu: Indonesia jangan nafi, lebih 2,000 titik panas dikesan di Kalimantan – Dr Hazland

KUALA LUMPUR: Kerajaan Indonesia tidak harus menafikan dakwaan bahawa jerebu rentas sempadan berpunca daripada kebakaran hutan dan tanah di negara berkenaan.

Timbalan Menteri Tenaga dan Kelestarian Alam Sekitar Sarawak, Dr Hazland Abang Hipni berkata, data daripada Pusat Meteorologi Khas Asean (ASMC) mengesan 2,203 titik panas di sekitar Kalimantan berbanding hanya empat di Sarawak.

Memetik laporan Borneo Post, Dr Hazland menambah titik panas berkenaan dikesan bagi tempoh 20 hingga 28 September lalu.

“Kami mempunyai statistik menunjukkan terdapat empat titik panas dikesan di Sarawak, manakala 2,203 titik panas dikesan di Kalimantan bagi tempoh 20 hingga 28 September.

“Ini adalah data daripada ASMC, bukan dari Malaysia. Jadi bagaimana mereka boleh menafikan situasi seperti ini?” katanya memetik laporan portal tersebut.

Beliau berkata demikian ketika diminta mengulas kenyataan Menteri Alam Sekitar dan Perhutanan Indonesia, Siti Nurbaya Bakar, menafikan dakwaan bahawa situasi jerebu di Malaysia berpunca daripada kebakaran hutan dan tanah di negara itu.

Mengulas lanjut, Dr Hazland berkata, isu jerebu rentas sempadan dijangka dibincangkan dalam mesyuarat Kerjasama Sosio-Ekonomi Malaysia-Indonesia (SOSEK Malindo) akan datang.

Jelas beliau, perbincangan tersebut dijadual diadakan dalam beberapa bulan akan datang dan mencadangkan beberapa perkara termasuk berkaitan isu alam sekitar melibatkan Malaysia dan Indonesia.

Setakat pukul 1 tengah hari tadi, laman web Sistem Pengurusan Indeks Pencemaran Udara Malaysia (APIMS) melaporkan dua kawasan di Sarawak merekodkan bacaan Indeks Pencemaran Udara (IPU) pada tahap tidap sihat.

Dua kawasan tersebut ialah Sri Aman (122) dan IPD Serian (101). – Astro Awani

Author

Media Variasi

View all posts

View all posts


BERTINDAK persoal lambakan SJK Cina di kawasan majoriti Melayu

KUALA LUMPUR: Pertubuhan Badan Bertindak Bandar Kinrara (BERTINDAK) mempersoalkan lambakan Sekolah Jenis Kebangsaan Cina (SJKC) di sekitar Bandar Kinrara.

Pengerusi BERTINDAK, Mohamad Haron Sidik berkata, sudah ada tujuh SJKC di Bandar Kinrara berbanding tiga Sekolah Kebangsaan di dalam lingkungan lima kilometer.

“Kami pelik kenapa hendak dibina SJKC di Bandar Kinrara 5B (BK5B) yang majoritinya penduduk Melayu.

“Tapak ini diperuntukkan sebagai sebuah sekolah kebangsaan bagi penduduk Bandar Kinrara dalam perancangan asal yang diluluskan oleh Majlis Perbandaran Subang Jaya sejak dua dekad lalu.

Tambahnya, ada wakil Kementerian Pendidikan yang membuat lawatan tapak pagi tadi tetapi tidak dipanggil pula ketua penduduk.

“Kenapa mereka tidak tanya pendapat penduduk sesuai atau tidak tapak berkenaan.

“Sepatutnya pembinaan Sekolah Kebangsaan (SK) baharu dibuat di tapak yang dicerobohi kerana nilai tanahnya yang mahal.

“Tapak SK di BK5B berbukit, jika dijual tanahnya, kerajaan boleh senang-senang dapat RM5 juta. Dengan duit ini, kerajaan dapat bina sebuah SK dengan percuma.

“Kami bukan membantah pembinaan SK di BK5 tetapi adalah lebih baik kita bina SK baru ditapak yang telah dicerobohi terlebih dahulu, sekaligus tiada lagi usaha membina SJKC Too Joon Hing di kawasan ini.

“Malah pengalaman kami sebagai bekas penjawat awam, sekolah vernakularlah  punca perpecahan, tidak hormat menghormati antara rakyat berbilang kaum.

“Difahamkan bahawa KPM telah mengeluarkan arahan supaya pembinaan SJKC Too Joon Hing tersebut dihentikan serta-merta namun dilihat mereka masih mahu teruskan kerana tahu nilai tanah berkenaan.

“Jika mereka mahu bina juga SJKC, seramai 5,000 orang Melayu akan berhimpun secara aman untuk membantah kerana kawasan ini tidak sesuai,” katanya.

Memorandum bantahan telah diserahkan kepada pegawai bahagian kewangan Pejabat Perdana Menteri, Mohd Sabri Seman dan Menteri Pendidikan, Datuk Dr Mohd Radzi Md Jidin.

Author

Tun Puteh Wanti

View all posts

View all posts


Nur Dhabitah mahu bebas kecederaan sebelum kembalikan ‘mood’ bertarung

KUALA LUMPUR: Atlet terjun negara, Nur Dhabitah Sabri mahu memastikan dirinya bebas daripada sebarang kecederaan sebelum kembali dalam ‘mood’ pertarungan untuk menghadapi beberapa siri kejohanan bertaraf antarabangsa pada tahun ini.

Pemenang pingat gangsa di Kejohanan Dunia Budapest itu memaklumkan, kecederaan lutut kirinya sudah beransur pulih meskipun kembali ditimpa kemalangan iaitu terseliuh di pergelangan tangan kiri semasa menjalani latihan terjunan 10 meter (m) di Bukit Jalil, baru-baru ini.

“Kecederaan pada lutut kiri ini memang sudah agak lama iaitu hampir sebulan. Saya tidak pasti kenapa proses pemulihan lambat sedangkan ia hanya keradangan, sehingga baru-baru ini saya terpaksa mengambil suntikan di bahagian itu selepas berbincang dengan doktor.

“Walaupun mengalami kecederaan, saya sebenarnya masih berlatih cuma tidak boleh buat terjunan sebab lutut kiri baru lepas elok dan tidak mahu memaksa diri. Saya ambil langkah demi langkah,” katanya ketika ditemui Bernama baru-baru ini.

Nur Dhabitah memaklumkan Piala Dunia FINA di Kanada yang akan berlangsung dari 5 hingga 7 Mei ini merupakan kejohanan terdekatnya dan menjadi medan perhitungan pertama pada musim ini.

Bagaimanapun, atlet berusia 24 tahun itu yang membuat penampilan kali terakhir di Grand Prix Terjun Persekutuan Renang Antarabangsa (FINA) pada November lepas, enggan meletakkan sebarang sasaran supaya tidak membebankan dirinya.

“Dengan keadaan sekarang susah nak sasarkan apa-apa cuma saya punya sasaran nak dapatkan balik ‘mood’ pertandingan sebab sekarang saya lebih risaukan kecederaan dan nak pulih cepat.

“Saya juga tidak memikirkan pesaing dari negara lain sebab saya rasa kalau asyik fikir tentang mereka (pesaing) jadi tidak sihat. Saya cuma mahu buat yang terbaik untuk diri sendiri,” ujarnya.

Ditanya mengenai perasaannya selepas tersenarai dalam projek ‘Road To Gold’ (RTG) bersama ratu terjun negara Datuk Pandelela Rinong, beliau mengakui teruja walaupun merasakan tekanan yang bakal diharungi sangat besar.

Justeru, Nur Dhabitah bersedia menyahut cabaran Kementerian Belia dan Sukan (KBS) agar sentiasa komited terhadap bidang sukan yang diceburinya dan terus berusaha untuk sekali lagi merebut slot beraksi di temasya Sukan Olimpik di Paris 2024.

Projek RTG diperkenalkan KBS bulan lepas dianggap sebagai projek nasional dengan objektif untuk menyelaras usaha negara dalam memburu pingat emas sulung di Sukan Olimpik meliputi edisi Paris 2024 dan Los Angeles 2028. – BERNAMA


KBS umum Garis Panduan Pembangunan Sukan Elektronik Kabangsaan (NESDEG)

MENTERI Belia dan Sukan, Hannah Yeoh baru-baru ini melancarkan Garis Panduan Pembangunan Sukan Elektronik Kebangsaan (NESDEG).

Pelancaran NESDEG itu adalah sebahagian daripada langkah pertama pembangunan industri e-sukan di Malaysia.

NESDEG bertujuan untuk memberi panduan kepada semua pemegang taruh untuk tadbir urus yang lebih berkesan dari segi hak dan tanggungjawab dalam penggiat dan pemain didalam industri e-sukan.

Memetik laporan My Game On, perkara ini dirangka dengan kerjasama Esports Integrated (ESI), Bahagian Dasar dan Perancangan Strategik Kementerian Belia dan Sukan (KBS) dan FUTURISE iaitu syarikat di bawah Kementerian Kewangan.

Panduan tersebut merangkumi garis panduan dan prosedur untuk membuat keputusan serta kawalan dalaman dan pengurusan risiko.

NESDEG terbahagi kepada enam teras utama yang meliputi skop yang paling penting untuk pembangunan ekosistem e-sukan yang selamat, bertenaga, inklusif dan mampan. Antara enam teras tersebut adalah:

ESI akan mengadakan kempen pendidikan di seluruh Malaysia untuk mempersembahkan kandungan dengan penambahan perbincangan yang lebih praktikal.

Panduan ini juga akan menjadi asas untuk organisasi e-sukan di Malaysia.

Author

Muhammad Nor Fadzly Mahat

View all posts

View all posts


NGO gesa PM Anwar tegakkan keadilan ke atas Najib

PUTRAJAYA: Selaku seorang yang selalu memperjuangkan dan menegakkan keadilan, Perdana Menteri, Datuk Seri Anwar Ibrahim digesa untuk menegakkan keadilan ke atas Datuk Seri Najib Razak.

Koordinator sebuah gabungan pertubuhan bukan kerajaan (NGO) dikenali Gabungan Gerakan Keadilan Untuk Datuk Seri Najib Razak, Datuk Hamidah Osman berkata, mereka dengan asas-asas yang ada bahawa Najib ditahan secara tidak sah.

Kata Hamidah, perkara ini terbukti dalam perbicaraan bahawa RM42 juta yang masuk ke dalam akaun Najib bukan duit KWAP, tetapi duit pinjaman daripada Maybank yang diluluskan Hakim Datuk Mohd Nazlan ketika beliau seorang peguam dan setiausaha Maybank.

“Jadi kita nampak ada satu niat jahat oleh Hakim Nazlan itu sendiri, dan kenapa sampai ke hari ini tidak ada apa-apa tindakan diambil ke atas beliau?

“Saya selalu berkata ‘nobody is above the law’, waima sesiapa sahaja kalau bersalah tetap bersalah, kalau hari ini Nazlan didapati bersalah menyalahgunakan kuasa dan bertindak jahat atau pun berniat jahat, tindakan kena diambil, kenapa perkara ini tidak diambil tindakan sehingga ke hari ini?

“Sebab itu lah hari ini kita hadir ke Pejabat Perdana Menteri, kita mendesak Perdana Menteri selaku orang yang selalu memperjuangkan dan menegakkan keadilan, hari ini kita pohon tolong tegakkan keadilan untuk Datuk Seri Najib.

“Kalau Najib sebagai bekas perdana menteri yang telah banyak berjasa tidak dapat kita tegakkan keadilannya, jangan cakaplah pasal nak tegakkan keadilan untuk rakyat,” tegasnya.

Hamidah berkata demikian selepas menghantar memorandum NGO tersebut yang menggesa Anwar mengenakan tindakan ke atas Hakim Nazlan dan membicarakan semula kes SRC International Najib, di Pejabat Perdana Menteri pada Isnin.

Menurut Hamidah, beliau berterima kasih kepada Setiausaha Politik Perdana Menteri, Chan Ming Kai yang turun sendiri menerima memorandum itu dan menjamin akan membawa perkara tersebut kepada perhatian Anwar.

Author

Faridah Amiratul

View all posts

View all posts


‘Jangan hanya hukum rakyat curi RM22 tapi dipenjara 10 tahun’ – Tun Faisal

KUALA LUMPUR: Himpunan Aman Selamatkan Malaysia menuntut agar sistem perundangan di negara ini memberi keadilan kepada semua pihak, tanpa mengira sebarang status dan pangkat.

Aktivis Parti Pribumi Bersatu Malaysia (Bersatu), Datuk Tun Faisal Ismail Aziz menganggap kes seorang lelaki yang didakwa hanya mencuri wang sebanyak RM22, namun dikenakan hukuman berat sebagai tidak adil.

Sedangkan, katanya, terdapat segelintir ahli politik atau orang kenamaan yang terpalit dengan kes rasuah sehingga mencecah nilai jutaan ringgit dilepaskan begitu sahaja.

“Keadilan untuk semua. Jangan hanya beri hukuman kepada rakyat yang curi RM22 tetapi dipenjara 10 tahun. Tapi, yang curi berjuta-juta dilepaskan begitu sahaja,” katanya ketika berucap pada himpunan tersebut, di pusat beli belah Sogo, di sini pada Sabtu.

Terdahulu, seorang penganggur mengaku bersalah atas pertuduhan mencuri wang tabung bernilai RM22 di Masjid Pulau Sekati, Kuala Terengganu, Terengganu pada 27 Jun lalu.

Sabit kesalahan terhadap Suhaidi Abdul Hamid, 45, boleh dihukum penjara sehingga 10 tahun dan denda.

Mengulas lanjut, Tun Faisal berkata, himpunan tersebut turut meminta kerajaan membebaskan Peguam Negara dan Suruhanjaya Pencegahan Rasuah Malaysia (SPRM) daripada kuasa eksekutif.

Lebih penting, satu lagi tuntutan adalah dengan melakukan siasatan semula terhadap keputusan mahkamah yang melepas tanpa membebaskan (DNAA) Timbalan Perdana Menteri, Datuk Seri Dr Ahmad Zahid Hamidi daripada 47 pertuduhan.

Sebelum ini, Tun Faisal mengetuai perarakan ke Ibu Pejabat Polis Daerah (IPD) Dang Wangi, untuk membuat laporan polis bagi meminta menyiasat semula keputusan DNAA ke atas Ahmad Zahid.

Tun Faisal  berkata, himpunan tersebut bukanlah kali terakhir, sebaliknya jelajah seterusnya akan berlangsung di lebih banyak lokasi khususnya di Bagan Datuk, Perak dan Permatang Pauh, Pulau Pinang.

Himpunan Selamatkan Malaysia yang dianjurkan Pemuda Perikatan Nasional (PN) bersama gabungan badan bukan kerajaan (NGO) mula berkumpul di Masjid Jamek Kampung Baru kira-kira jam 12 tengah hari, sebelum mula berarak ke Sogo.

Peserta himpunan turut melilit kain putih yang ditulis ‘#Selamatkan Malaysia’ di kepala serta memakai selendang bercorak ‘Jalur Gemilang’.

Author

Fazleen Safina Abd Jamil

View all posts

View all posts


Sunway Malls, pusat beli-belah pertama di Malaysia perkenal concierge maya

KUALA LUMPUR: Sunway Malls memperkenalkan concierge maya pertama di Malaysia bertujuan memberikan pengalaman membeli-belah yang lebih lancar serta bersifat peribadi dan tanpa sentuh kepada pengunjungnya.

Sunway Malls dalam kenyataannya hari ini memaklumkan, menerusi perkhidmatan itu pengunjung boleh mendapatkan bantuan dengan lebih mudah menerusi ‘titik sentuh’ yang terdapat di seluruh pusat beli belah tersebut.

Ketua Pegawai Eksekutif Sunway Malls and Theme Parks, HC Chan dalam kenyataan sama berkata, landskap perniagaan kini semakin berkembang selari dengan tekanan kos yang semakin meningkat.

“Justeru, penggunaan teknologi akan memberikan produktiviti, kecekapan dan konsistensi yang lebih baik walaupun dengan jumlah sumber yang sama. Penggunaan concierge maya ini adalah antara contoh terbaik,” katanya.

Menurut kenyataan itu, concierge maya adalah kios layan diri interaktif ‘semua dalam satu’ yang membolehkan pembeli-belah mendapatkan bantuan dengan mudah dan efisien menerusi antara muka mudah-guna dengan tambahan titik sentuh diletakkan secara strategik di seluruh pusat beli-belah tersebut.

Ia juga sebagai pelengkap kepada concierge fizikal sedia ada dengan penglibatan hibrid bagi melayani pembeli-belah di kaunter dan interaksi digital secara serentak.

Ketika semua perkara beralih kepada pendigitalan, concierge maya ini menghubungkan pembeli-belah dengan petugas khidmat pelanggan bagi memberikan perkhidmatan secara terus tanpa perlu mereka menjelajah ke seluruh pusat beli-belah berkenaan.

“Di bawah fungsi ‘Cakap Dengan Kami’, pembeli-belah kini mempunyai pilihan untuk menggunakan perkhidmatan layan diri atau memulakan perbualan video dengan petugas Khidmat Pelanggan Sunway Malls menerusi peranti mudah alih mereka sendiri.

“Menerusi chatbot ini, pembeli-belah boleh mendapatkan jawapan segera bagi semua pertanyaan mereka. Mereka juga boleh memilih untuk bercakap dengan bahagian Khidmat Pelanggan melalui panggilan suara dan video masa nyata dengan cara mengimbas kod QR untuk disambungkan ke peranti mudah alih masing-masing,” menurut kenyataan itu.

Selain daripada fungsi berkenaan, pengunjung pusat-belah itu juga mempunyai pilihan untuk terus mendaftar sebagai ahli Sunway Malls di concierge maya bagi mengikuti perkembangan terkini selain menikmati faedah serta tawaran menarik.

Semasa musim perayaan, masa menunggu untuk menebus hadiah juga boleh dikurangkan selain tidak perlu beratur panjang sebaliknya hanya dengan memasukkan butiran transaksi mereka melalui concierge.

Pelanggan juga berpeluang memberi penilaian terhadap perkhidmatan di pusat beli-belah itu sekali gus membolehkan Sunway Malls memahami dengan lebih balik pandangan pelanggan mereka dan memantau secara proaktif isu berkaitan pelanggan bagi mencari jalan penyelesaian.

“Mereka boleh melayari melalui tab ‘Acara dan Peristiwa’ untuk mengetahui acara atau aktiviti yang berlaku di pusat beli-belah. Pembeli-belah boleh mengimbas kod QR acara dengan mudah dan membaca maklumat melalui peranti mudah alih mereka semasa dalam perjalanan.

“Dengan adanya concierge maya ini, Sunway Malls dapat memberikan pengalaman terbaik kepada pelanggannya sama ada menerusi interaksi di pusat beli-belah mahupun pertanyaan secara digital, selari dengan visi teguh Sunway Malls iaitu ‘Mencipta Pengalaman Yang Memperkaya Kehidupan’,” menurut kenyataan itu. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kanak-kanak empat tahun maut didera

JOHOR BAHRU: Seorang kanak-kanak lelaki berusia empat tahun maut dipercayai menjadi mangsa dera ibu kandung dan bapa tiri, pagi semalam.

Ketua Polis Daerah Iskandar Puteri, ACP Rahmat Ariffin berkata, kanak-kanak tersebut disahkan meninggal dunia sebaik tiba di Wad Kecemasan, Hospital Sultanah Aminah di sini, kira-kira 8.20 pagi.

“Terdapat kecederaan di kepala mangsa, di belakang kedua-dua telinganya, perut dan kedua-dua kakinya.

“Susulan itu, sepasang suami isteri yang merupakan ibu kandung dan bapa tiri mangsa ditahan di rumah mereka di Jalan Aman, Skudai pada 1.30 tengah hari semalam,” katanya dalam satu kenyataan, hari ini.

Beliau berkata pasangan suami isteri itu, masing-masing berusia 20-an juga mengaku terlibat dalam kes berkenaan.

Selain itu, Rahmat berkata lelaki terbabit yang bekerja sebagai pengawal keselamatan mempunyai satu rekod jenayah lampau manakala wanita yang sedang mengandung dua bulan, juga mempunyai seorang anak lelaki berusia enam bulan.

Turut dirampas sebuah telefon dan beberapa peralatan dipercayai digunakan untuk mendera mangsa, katanya.

“Kedua-dua individu berkenaan telah direman dengan lelaki tersebut direman selama tujuh hari mulai hari ini sehingga 5 Mei manakala wanita berkenaan direman dua hari sehingga esok,” katanya.

Beliau berkata kes disiasat di bawah Seksyen 31 (1)(a) Akta Kanak-kanak 2001 (Penganiayaan, Pengabaian, Pembuangan atau Pendedahan Kanak-kanak, yang boleh dipenjara tidak lebih 10 tahun atau denda tidak lebih RM20,000 atau kedua-duanya jika sabit kesalahan.

Pihaknya kini sedang mengesan saksi dan bukti lain bagi membantu siasatan, katanya. – BERNAMA


Meta, Tiktok kerjasama bantu pantau kempen PRN – Fahmi Fadzil

CYBERJAYA: Platform media sosial, TikTok dan Meta bekerjasama dengan Kerajaan Perpaduan bagi membantu memastikan undang-undang negara dihormati dan tiada pelanggaran sepanjang tempoh berkempen enam pilihan raya negeri (PRN) kali ini.

Menteri Komunikasi dan Digital, Fahmi Fadzil berkata, platform media sosial dijangka lebih rancak terutama menjelang hari pengundian pada 12 Ogos ini.

“Tempoh hari, saya mengadakan mesyuarat bersama Ketua Polis Negara untuk melihat apa yang perlu dilakukan bagi memantapkan pasukan pemantauan terutama isu 3R (isu agama, raja dan kaum) dan beberapa perkara telah dipersetujui dan dilaksanakan pada kadar segera.

“Kalau kita ambil pengajaran pada Pilihan Raya Umum Ke-15 (PRU15), jumlah kandungan dimuat naik sangat besar jumlahnya dan mungkin agak sukar untuk dipantau satu jumlah yang kecil.

“Tapi pada masa sama kita telah mendapat kerjasama platform seperti TikTok dan Meta, mereka sedia membantu memastikan undang-undang negara kita dihormati dan tiada pelanggaran sepanjang tempoh berkempen,” katanya seperti dilapor Utusan hari ini.

Beliau berkata demikian ketika ditemui pemberita di SMK Sungai Pusu, Gombak pada Sabtu.

Tambahnya, beliau percaya garis panduan komuniti yang ada pada setiap platform media sosial akan secara automatik diaktifkan apabila berlaku pelanggaran atau aduan dibuat oleh orang ramai.

Justeru, Fahmi meminta orang ramai yang memantau atau mengikuti tempoh berkempen ini membuat laporan di platform terbabit sekiranya terdapat kandungan dalam talian yang melanggar undang-undang atau menimbul kegusaran.

Malah, katanya, mereka boleh membuat laporan polis untuk tindakan lanjut sekiranya perlu.

Author

Diyana Rahip

View all posts

View all posts


PN Pahang cipta sejarah, jadi blok pembangkang paling ramai

ROMPIN: Jumlah pembangkang bagi Dewan Undangan Negeri (DUN) Pahang akan meningkat sekali gus menjadikan bilangan paling ramai dalam sejarah kata Timbalan Presiden PAS, Datuk Seri Tuan Ibrahim Tuan Man.

Menurutnya, perkara itu susulan Barisan Nasional (BN) menerima tawaran Pakatan Harapan (PH) dan tidak dari Perikatan Nasional (PN) bagi membentuk kerajaan.

Tambah beliau, PN Pahang akan menjadi blok pembangkang paling kuat dengan jumlah kemenangan 17 kerusi DUN.

“Kenapa mereka beri undi kepada Perikatan Nasional, saya ingat mereka dah nilai pencapaian kita dalam waktu kita menjadi kerajaan peringkat Persekutuan.

“Mereka menilai prestasi kita, sebab itu mereka yakin apa yang kita capai dan mereka beri undi. Sebab itu gelombang perubahan itu berlaku pada anak muda.

“Mereka hendak kerajaan yang stabil yang bersih, kehendak rakyat sebenarnya, dan mereka yakin kerajaan yang ada ini tidak ke situ,” katanya seperti dilapor Astro Awani hari ini.

Beliau berkata demikian selepas Ceramah Perdana di Bandar Baru Rompin, malam tadi.

Untuk rekod, Pilihan Raya Umum ke-15 yang diadakan baru-baru ini mencatatkan gabungan parti politik di Pahang gagal menubuhkan kerajaan selepas tiada parti memperoleh majoriti.

Ia menyaksikan PN menang 17 kerusi, BN 16 kerusi, dan PH mendapat lapan kerusi, tidak termasuk kerusi DUN Tioman yang akan diketahui pada 7 Disember ini.

Author

Diyana Rahip

View all posts

View all posts


Minta bekas PM dilepaskan, baru sekarang KJ mengaku Najib ada nilai tambah? soal Puad Zarkashi

CYBERJAYA: Datuk Dr Mohd Puad Zarkashi menempelak kenyataan bekas Ketua Pemuda UMNO, Khairy Jamaluddin yang mahukan bekas Perdana Menteri, Datuk Seri Najib Razak dibebaskan daripada kes mahkamah sama seperti Presiden UMNO, Datuk Seri Dr Ahmad Zahid Hamidi.

Mohd Puad yang juga Ahli Majlis Kerja Tertinggi (MKT) UMNO itu mendakwa, kenyataan Khairy itu dikeluarkan berikutan tidak berpuas hati atas keputusan mahkamah, yang melepas tanpa membebaskan Ahmad Zahid atas 47 pertuduhan rasuah baru-baru ini.

Justeru, Mohd Puad mempersoalkan keikhlasan kenyataan Khairy yang mahukan pembebasan Najib, berikutan beliau sebelum ini didakwa tidak pernah bersimpati dengan kes dihadapi bekas Perdana Menteri itu.

“Menurut KJ (Khairy) lagi, Najib ada nilai tambah kepada Pakatan Harapan-Barisan Nasional (PH-BN). Zahid tidak ada. KJ silap jika nilai tambah jadi alasan untuk bebaskan Najib. Ini bukan soal nilai tambah. Ini soal selective prosecution.

“Sebenarnya KJ tidak suka Zahid dan Najib dilepaskan. Dia yang paksa Najib letak jawatan. Baru sekarang mengaku Najib ada nilai tambah?

“UMNO bangkit kerana konsensus dan istiqomah. Bukan kerana nilai tambah sahaja, populis dan keluar sekejap,” sindirnya menerusi hantaran di laman Facebook.

Terdahulu, Khairy menyifatkan pembebasan Najib membawa nilai lebih besar kepada PH dan BN, berbanding Datuk Seri Ahmad Zahid Hamidi.

Menerusi episod baharu podcast Keluar Sekejap, Khairy berkata, pembebasan Najib sekurang-kurangnya memberi nilai tambah kepada Kerajaan Perpaduan.

“Alang-alang menyeluk pekasam, biar sampai ke pangkal lengan, alang-alang bebaskan Zahid, bebaskan saja Najib. Sekurang-kurangnya dia ada nilai tambah kepada BN-PH.

“Bandingkan ‘Bossku’ (Najib) dengan Zahid, (orang) yang akan bagi nilai tambah untuk kekang ‘gelombang hijau’ adalah Najib. Apa yang dia (Zahid) boleh buat? Dia tiada nilai tambah,” katanya.

Sebelum ini, selepas 77 hari dibicarakan di Mahkamah Tinggi, Zahid dibebaskan tanpa dilepaskan (DNAA) daripada 47 pertuduhan membabitkan Yayasan Akalbudi selepas Pejabat Peguam Negara (AGC) membuat permohonan berkenaan kepada mahkamah.

Author

Fazleen Safina Abd Jamil

View all posts

View all posts


SPR setuju cadangan Mahathir, tak benarkan guna telefon dalam tempat mengundi

SHAH ALAM: Pengerusi Penaja parti Gerakan Tanah Air (GTA), Tun Dr Mahathir Mohamad menzahirkan ucapan terima kasih kepada Suruhanjaya Pilihan Raya (SPR) atas kesudian menerima cadangannya supaya tidak membenarkan penggunaan telefon bimbit dalam tempat mengundi pada 19 November ini.

Menurut Mahathir yang juga Pengerusi parti Pejuang, tindakan itu amat penting untuk dilaksanakan bagi mengelak berlakunya sebarang perkara yang terjerumus ke arah rasuah.

“Saya ucap terima kasih kepada SPR kerana terima cadangan larang bawa telefon bimbit semasa mengundi.

“Ini satu cara elak parti menyogok selepas buang undi dan pertahan prinsip undi adalah rahsia,” katanya menerusi hantaran di Facebook rasminya pada Khamis.

Terdahulu, calon Parlimen Langkawi itu memohon SPR untuk mempertimbangkan cadangan tidak membenarkan pengundi membawa telefon bimbit ketika membuang undi.

Susulan itu, SPR menerusi satu infografik yang dimuat naik di platform media sosial rasminya memaklumkan pengundi tidak dibenarkan untuk menggunakan telefon bimbit ketika membuang undi di tempat mengundi dalam Pilihan Raya Umum ke-15 (PRU15).

Infografik berkenaan turut memaparkan 10 langkah pengundian perlu dipatuhi oleh pengundi ketika mengundi pada 19 November ini.

Author

Diyana Rahip

View all posts

View all posts


Berkat buka puasa bersama, Syamsul mahu tarik nusyuz

KUALA LUMPUR: Ribut badai yang melanda rumah tangga pelakon, Puteri Sarah Liyana dan pengarah, Syamsul Yusof selama tempoh empat tahun, dikatakan semakin reda selepas kedua-duanya mencapai kata sepakat untuk membawa haluan masing-masing.

Puteri Sarah atau Puteri Sarah Liyana Megat Kamaruddin, 38, berkata, persetujuan itu dicapai dalam keadaan tenang ketika mereka berjumpa dan berbuka puasa bersama pada Ahad.

Katanya, keluarga kedua-dua belah pihak juga menerima baik keputusan mereka dan percaya urusan dipermudahkan.

“Alhamdulillah keberkatan Ramadan. Semuanya dipermudahkan. Kami dah berbincang dan mencapai kata sepakat malah Syamsul setuju dengan semua terma yang saya mahukan.

“Saya rasa lebih tenang dan boleh fikir meneruskan kehidupan. Selama ini pun saya hanya mahu kes kami selesai,” katanya kepada pemberita.

Pertemuan di antara mereka juga menoktahkan teka teki berhubung perkahwinan mereka berikutan Syamsul sebelum ini enggan melafazkan cerai terhadap Puteri Sarah sehingga memfailkan tuntutan nusyuz.

Justeru, Puteri Sarah sendiri tidak menyangka hatinya terbuka untuk bertemu dengan suaminya itu namun menyifatkan keberkatan bulan mulia telah membuka hatinya.

“Saya pun tak tahu apa yang membuka hati untuk berjumpa Syamsul semalam. Bagi saya mungkin dengan berjumpa kami boleh selesaikan semua masalah termasuk hal berkaitan penjagaan anak dah nafkah,” katanya.

Mengulas lanjut pertemuan hari ini, Puteri Sarah yang juga pelakon Andai Itu Takdirnya menjelaskan, Syamsul akan menarik balik kes nusyuz yang difailkan terhadapnya pada 21 Mac lalu.

“Syamsul akan tarik semula kes nusyuz. Hal berkaitan hak penjagaan anak pula akan direkodkan dalam sebutan pada 18 April nanti.

“Kami (akan) berpisah dengan tenang dan tiada permusuhan. Kami kekal sebagai kawan demi anak-anak. Jumpa Syamsul semalam pun kami tidak bergaduh,” katanya.

Sementara itu, Puteri Sarah menegaskan meskipun sudah bercerai nanti, dia tidak akan bermusuhan dengan Syamsul dan mahu mengekalkan hubungan baik demi dua anak mereka.

Terdahulu, Puteri Sarah Liyana yang berpakaian serba putih manakala Syamsul berkot hitam dan berkaca mata hitam, hadir di Mahkamah Rendah Syariah Wilayah Persekutuan, di sini, pada pagi Isnin bagi mendengar keputusan proses Jawatankuasa Pendamai (JKP) pada 24 Mac lalu.

Untuk rekod Syamsul dan Puteri Sarah bernikah pada 8 Mac 2014 dan mereka dikurniakan sepasang cahaya mata iaitu Syaikhul Islam, 6, dan Sumayyah, 5 tahun.

Pada 6 Januari lalu, Syamsul membuat pengakuan sudah bernikah dengan Ira Kazar di Thailand yang berwakil walikan bapanya, aktor Kazar Saisi.

Mahkamah Rendah Syariah di sini pada Isnin, menetapkan prosiding kes lafaz cerai pengarah, Syamsul Yusof terhadap isterinya, Puteri Sarah pada 18 April ini.

Ketika prosiding sebutan kes di hadapan Hakim Syarie, Akmalludin Ilyas berhubung status Jawatankuasa Pendamai (JKP), peguam syarie, Datuk Akberdin Abdul Kader yang mewakili Puteri Sarah, 38, berkata, Syamsul dan Puteri Sarah, telah mencapai persetujuan untuk membubarkan perkahwinan dengan cara baik serta aman.

Bagaimanapun, terma-terma penyelesaian akan dimaklumkan pada tarikh tersebut, antaranya hadanah, nusyuz, mutaah, nafkah, eddah dan harta sepencarian.

Author

Tun Puteh Wanti

View all posts

View all posts


Dakwa ‘influencer’ buat gangguan seksual, Young Syefura lapor polis

AHLI Parlimen Bentong, Young Syefura Othman membuat laporan polis terhadap seorang pempengaruh media sosial yang didakwa mengeluarkan kenyataan seksis dan berunsur lucah terhadapnya.

Young Syefura menganggap kenyataan dikeluarkan oleh pempengaruh berkenaan menerusi laman TikTok dan Instagram sebagai gangguan seksual terhadap dirinya.

Beliau berkata, individu itu menggunakan beberapa perkataan lucah serta lenggok bahasa badan menerusi klip video tersebut sehingga menyebabkan dirinya tidak selesa.

“Saya terbuka jika ada yang mempertikai pandangan dan ideologi politik saya. Setiap daripada kita berhak mempunyai pandangan masing-masing. Namun apa telah dilakukan oleh pempengaruh ini adalah satu serangan peribadi kepada saya dan ia juga berbaur lucah yang menjejaskan reputasi serta kehormatan saya sebagai seorang wanita dan Ahli Parlimen.

“Kenyataan seksis dan gangguan sebegini sememangnya acapkali dihadapi oleh kaum wanita waima apa jua bidang kerja mereka dan ia bukanlah sesuatu yang normal serta perlu dihentikan. Wanita berhak hidup di dalam persekitaran yang selamat tidak kira di mana jua mereka berada tanpa sebarang ancaman yang boleh menimbulkan ketakutan dan rasa tidak selesa terhadap mereka,” katanya menerusi kenyataan pada Selasa.

Jelasnya, tujuan laporan polis dibuat adalah sebagai pengajaran kepada semua pelaku jenayah gangguan seksual.

“Ia juga adalah untuk menggalakkan mangsa-mangsa jenayah gangguan seksual lain berani tampil ke hadapan, tidak kira lelaki atau wanita.

“Saya menyerahkan kepada pihak Polis Diraja Malaysia (PDRM) untuk melakukan siasatan ke atas kedua-dua kes ini dan saya berharap tindakan tegas akan diambil terhadap semua penjenayah-penjenayah kes scammer dan kes gangguan seksual di dalam negara ini,” katanya.

Pada 11 Ogos tahun lalu, Dewan Rakyat meluluskan Rang Undang-Undang (RUU) Anti Gangguan Seksual dan ia dikuatkuasakan pada tahun ini.

Pada masa sama, Young Syefura turut membuat laporan polis mengenai kejadian scammer yang menghantar mesej melalui Instagram, mengaku sebagai wakil kepada pihak beliau untuk penganjuran program menjana pendapatan.

Kedua-dua laporan polis dibuat di Ibu pejabat Polis Daerah (IPD) Bentong, Pahang oleh pegawai khasnya.

Author

Fazleen Safina Abd Jamil

View all posts

View all posts


Tak rasmi: Altimet mendahului di DUN Lembah Jaya

KUALA LUMPUR: Melalui keputusan tidak rasmi, calon Pakatan Harapan (PH) Altimet berjaya memenangi kerusi Dewan Undangan Negeri (DUN) Lembah Jaya.

Altimet atau Syed Ahmad Syed Abdul Rahman Alhadad berjaya mendahului dengan kutipan undi tidak rasmi sebanyak 25,267 daripada jumlah undi 44,292.

Manakala pencabarnya, Sharifah Haslizah Syed Arifin dari Perikatan Nasional (PN) hanya meraih 19,025 undi.

Author

Nurul Ain Japri

View all posts

View all posts


6,550 perniagaan dipantau kerana harga mahal

KUALA LUMPUR: Kementerian Dalam Negeri dan Kos Sara Hidup (KPDN) mengesan sebanyak 6,550 premis perniagaan di bazar Ramadan disyaki meletakkan harga tidak munasabah sejak tempoh awal Ramadan, tahun ini.

Timbalan Menteri Perdagangan Dalam Negeri dan Kos Sara Hidup, Fuziah Salleh berkata, premis terbabit kini berada di bawah radar pemantauan kementerian.

“Berdasarkan pemantauan sama, sebanyak 893 premis di bazar turut diperiksa berdasarkan 17 aduan pengguna, sejak hari pertama Ramadan.

“Berpandukan kesalahan seperti peniaga naikkan harga barang, kita akan tegur dan tindakan undang-undang akan diambil jika tiada perubahan,” katanya.

Beliau berkata demikian pada sesi walkabout di BRR Lorong Tuanku Abdul Rahmah Kuala Lumpur.

Menerusi BRR, sebanyak 38 lokasi sedang melaksanakan BRR di seluruh negara termasuk tiga lokasi BRR menawarkan Menu Rahmah bersama Dewan Bandaraya Kuala Lumpur sepanjang Ramadan ini.

Tiga lokasi membabitkan 41 peniaga itu adalah di Lorong Tuanku Abdul Rahman, tempat letak kereta Lorong TAR Lot 4 dan di Jalan Raja (hadapan gereja).

Pada masa sama, KPDN memperluaskan Program Pendigital Sektor Peruncitan dengan pemberian Insentif e-tunai kepada pengguna atau peniaga dalam bentuk e-dompet kepada 500 pengguna terawal.

Author

Tun Puteh Wanti

View all posts

View all posts


Antony selesai jalani ujian perubatan di Carrington

Oleh: WAHYUDIN AL-BALINGI

ANTONY hanya tinggal selangkah lagi menjadi pemain Manchester United. Sayap asal Brazil itu sudah selesai menjalani ujian perubatan.

Pada pagi Selasa tadi, Antony kelihatan sudah tiba di Carrington. Pemain berusia 25 tahun itu datang memakai pakaian santai berwarna hitam, Antony sempat melambaikan tangan ke arah kamera yang merakam kedatangannya.

Dia kemudian disambut pihak sana sebaik tiba di padang latihan The Red Devils. Segalanya berjalan lancar dan hanya tinggal buat Antony menandatangani kontrak di Manchester United.

Manchester United perlu mengeluarkan dana besar €100 juta untuk merekrut Antony. Dia bakal menjadi rekrut terbaru yang keempat, selepas membawa masuk Lisandro Martinez, Tyrell Malacia, Christian Eriksen dan Casemiro.

Dalam perkembangan berkaitan, gergasi Manchester itu juga akan merekrut penjaga gawang, Martin Dubravka yang dipinjam dari Newcastle United.

Dubravka sendiri dinyatakan juga akan menjalani ujian perubatan selepas Antony. Jika berjaya, maka dia akan menjadi pemain keenam Manchester United pada musim panas ini.

Author

Media Variasi

View all posts

View all posts


Skandal MAINS: Polis ambil keterangan 11 individu

KUALA LUMPUR: Seramai 11 individu daripada pelbagai peringkat, sudah dipanggil polis untuk memberi keterangan berhubung dakwaan kes pecah amanah membabitkan wang zakat milik Majlis Agama Islam Negeri Sembilan (MAINS).

Ketua Polis Negeri Sembilan, Datuk Ahmad Dzaffir Mohd Yussof memberitahu, kertas siasatan kes itu sudah dilengkapkan dan diserahkan kepada pejabat Pengarah Pendakwaan Negeri (PPN).

“Polis Negeri Sembilan menerusi Jabatan Siasatan Jenayah Komersial (JSJK) sudah melengkapkan siasatan dan pada 2 Mac lalu kertas siasatan juga sudah dihantar semula kepada Timbalan Pendakwa Raya.

“Setakat ini seramai 11 kenyataan (individu) sudah diambil dari pelbagai jawatan,” katanya ketika sidang media di Ibu Pejabat Kontinjen (IPK) Negeri Sembilan, di sini.

Beliau berkata, buat masa ini siasatan kekal di bawah Seksyen 409 Kanun Keseksaan, namun ia terpulang kepada pihak pendakwaan sekiranya terdapat unsur jenayah lain.

Ditanya mengenai sama ada 11 individu berkenaan adalah kakitangan MAINS atau sebaliknya, beliau bagaimanapun enggan mendedahkan secara terperinci, tetapi memberitahu mereka terdiri daripada pelbagai peringkat.

Mengulas sama ada terdapat individu lain yang akan dipanggil untuk memberi keterangan, Ahmad Dzaffir berkata, ia terpulang kepada pandangan dan nasihat pihak pendakwaan bagi melengkapkan kertas siasatan.

Dalam pada itu beliau turut menasihatkan orang ramai supaya tidak membuat sebarang spekulasi berhubung siasatan yang sedang dilakukan.

Sebelum ini, tersebar dakwaan di media sosial mengenai laporan pecah amanah wang kutipan zakat MAINS yang membabitkan jutaan ringgit.

Difahamkan, pemilik Telegram berkenaan mendakwa SPRM sudah menerima maklumat berhubung perkara itu, namun sehingga kini tiada sesiapa yang ditahan.

Dakwanya, ia dipercayai disebabkan kerajaan Negeri Sembilan dan orang politik cuba melindungi perkara sebenarnya yang berlaku.

MEDIA VARIASI sebelum ini melaporkan seorang lelaki membuat laporan polis kerana menerima RM300,000 bersumberkan kutipan zakat.

Pengadu berkenaan yang berkhidmat di Pusat Zakat Negeri Sembilan dipercayai menerima pampasan berkenaan pada hujung tahun 2019.

Pengadu pada awalnya menyangka pampasan itu adalah daripada dana persaraan namun kebimbangan timbul apabila ia dikatakan adalah upah amil iaitu satu perlapan daripada kutipan zakat RM140 juta setahun.

Atas kesedaran mahu mencari rezeki yang halal dan Toyyiba beliau telah membuat laporan polis pada November 2022.

Author

Tun Puteh Wanti

View all posts

View all posts


Pertubuhan Kebajikan Warga Emas Al-Fattah terima kunjungan menteri, bantuan kewangan

KUALA LUMPUR: Ahli Parlimen Hulu Langat, Mohd Sany Hamzan menzahirkan rasa kesyukuran apabila Pertubuhan Kebajikan Warga Emas Al-Fattah menerima kunjungan Menteri Agama, Datuk Dr Mohd Na’im Mokhtar, Selasa lalu.

Na’im melihat sendiri keadaan rumah penghuni warga emas yang memerlukan dana bagi membiayai kos untuk kelangsungan pusat jagaan tersebut dan sempat beramah mesra dengan penghuni di situ.

Susulan itu Yayasan Taqwa Majlis Agama Islam Wilayah Persekutuan (MAIWP) telah menyalurkan bantuan sebanyak RM100,000 kepada Rumah Perlindungan Al-Fattah bagi memastikan kebajikan penghuni rumah tersebut khususnya warga emas terus terbela.

Sany berkongsi kunjungan Na’im itu dalam hantaran di akaun Facebook beliau pada Rabu.

Author

Tun Puteh Wanti

View all posts

View all posts


Waqaf Felda raih sumbangan RM25.63 juta – Idris

KUALA LUMPUR: Lembaga Kemajuan Tanah Persekutuan (Felda) berjaya mengutip sumbangan sebanyak RM25.63 juta hasil sumbangan peneroka, ahli-ahlinya dan beberapa agensi di bawahnya menerusi Waqaf Felda.

Pengerusi Waqaf Felda, Tan Sri Idris Jusoh mengumumkan demikian pada Mesyuarat Agung kali pertama institusi itu selepas ia ditubuhkan sejak 12 November tahun lepas.

Idris berkata, kutipan sebanyak RM7.03 juta telah diperoleh daripada sumbangan peneroka dan petugas selain daripada beberapa agensi lain.

“Waqaf Felda sebelum ini menyasarkan kutipan dana sebanyak RM100 juta… namun Alhamdulillah hari ini kita telah menerima sehingga RM25.63 juta” katanya pada ucaptama Mesyuarat Agung Waqaf Felda hari ini.

Beliau yang juga Pengerusi Felda berkata sumbangan daripada agensi antaranya Felda sebanyak RM10 juta, FGV Holdings Bhd (FGV) RM5 juta dan Koperasi Permodalan Felda Malaysia Bhd (KPF) sebanyak RM1 juta.

Idris berkata bagi meningkatkan jumlah kutipan dana beliau mencadangkan agar 3 peratus daripada pendapatan agensi-agensi yang berkaitan turut sama menyumbang ke dalam waqaf itu.

“Hal ini kerana ia akan dimanfaatkan untuk beberapa aspek seperti kebajikan komuniti Felda, merangsangkan pertumbuhan ekonomi dan seterusnya mendapat keberkatan di dunia dan akhirat,” katanya.

Beliau berkata Waqaf Felda menyasarkan jumlah kutipan sebanyak RM100 juta, dan RM50 juta adalah daripada warga keluarga peneroka Felda. – BERNAMA


Wanita rentung dalam kemalangan di Lebuhraya MEX

KUALA LUMPUR: Seorang wanita rentung manakala lima individu terselamat dalam kemalangan membabitkan dua kereta di KM10.9 Lebuhraya Maju Expressway (MEX) pagi tadi.

Komander Operasi Balai Bomba dan Penyelamat (BBP) Bukit Jalil Pegawai Bomba Kanan II Khairuddin Abdurrahman berkata pihaknya menerima panggilan berhubung kejadian pada 6.14 pagi sebelum 17 anggota dan jentera daripada BBP Bukit Jalil dan BBP Pudu digegaskan ke lokasi.

“Pasukan bomba yang tiba di lokasi mendapati sebuah kereta terbakar 100 peratus berpunca daripada kemalangan jalan raya. Pemandunya iaitu seorang wanita rentung.

“Seorang lelaki yang memandu kereta Proton Saga yang turut terlibat dalam kemalangan sama pula tidak mengalami sebarang kecederaan,” katanya dalam kenyataan.

Khairuddin berkata kereta yang terbakar itu turut dinaiki seorang lelaki dan tiga wanita dengan hanya lelaki itu mengalami kecederaan di kepala. – BERNAMA


Messi buru kejuaraan Piala Dunia 2022

ANKARA: Bintang bola sepak Lionel Messi sekali lagi akan menjejakkan kaki ke peringkat akhir Piala Dunia FIFA pada Ahad dalam misi memburu kejuaraan, selepas memperoleh pingat perak bersama Argentina pada 2014.

Argentina dijadual menentang juara bertahan Perancis di Stadium Lusail, Qatar pada Ahad, lapor Agensi Anadolu.

Qatar mungkin menjadi pentas terakhir untuk Messi yang kini berusia 35 tahun, dengan kejohanan Piala Dunia seterusnya dijadualkan pada 2026.

Pemenang anugerah Ballon d’Or tujuh kali itu telah memenangi setiap trofi utama bersama pasukan Barcelona dan Paris Saint-Germain (PSG).

Messi membantu Argentina memenangi trofi Copa America pada 2021 ketika bersama pasukan kebangsaan. Kejohanan itu adalah kejohanan bola sepak terunggul untuk pasukan kebangsaan Amerika Selatan.

Messi telah bermain untuk Argentina sejak 2005 dan menjaringkan 96 gol dalam 171 penampilan di peringkat antarabangsa.

Perlawanan akhir 2022 akan menyaksikan pertembungan antara rakan sepasukan PSG, Messi dan Kylian Mbappe.

Argentina, antara pasukan gergasi bola sepak Amerika Selatan memenangi dua kejohanan Piala Dunia pada 1978 dan 1986. – BERNAMA


PRU15: MUDA tanding kerusi Parlimen Kota Marudu

KOTA KINABALU: Parti Ikatan Demokratik Malaysia (MUDA) menamakan Naib Presidennya, Shahrizal Denci sebagai calon Pilihan Raya Umum Ke-15 (PRU15) bagi kerusi Parlimen Kota Marudu.

Mengumumkan perkara itu hari ini, Pengarah Pilihan Raya MUDA, Amira Aisya Abd Aziz berkata, pencalonan pimpinan MUDA untuk kerusi di Sabah itu adalah selaras dengan usaha MUDA untuk menampilkan wakil yang dekat dan faham dengan isu rakyat.

Shahrizal, 40, anak jati Sabah yang berasal dari Daerah Ranau merupakan seorang petani moden dan berkelulusan Ijazah Sarjana Muda Kejuruteraan Komputer daripada Universiti Malaysia Perlis.

“MUDA tidak akan berentap di kerusi-kerusi bandar yang mudah tetapi MUDA sebagai sebuah parti baharu, yang dipenuhi orang muda, kita bertekad untuk pergi ke kerusi yang dikatakan susah, kerusi luar bandar,” katanya pada sidang media di sini.

Kerusi Parlimen Kota Marudu disandang Presiden Parti Bersatu Sabah Datuk Seri Dr Maximus Ongkili juga Menteri di Jabatan Perdana Menteri (Hal Ehwal Sabah dan Sarawak). – BERNAMA


Wira PUTRA sedia tentang pihak cuba ugut badan kehakiman

CYBERJAYA: Ketua Pergerakan Wira PUTRA Malaysia, Nasrul Ali Hasan Abdul Latif menyifatkan kumpulan atau golongan yang cuba menakut-nakutkan badan kehakiman berdasarkan kes politik yang pernah dibicarakan sebagai sangat tidak wajar.

Ketua Hakim Negara, Tengku Maimun Tuan Mat mendedahkan terdapat percubaan pihak tertentu untuk menakutkan badan kehakiman dalam kes politik yang dibicarakan tahun lepas semasa ucapan pada Tahun Pembukaan Tahun Undang-Undang 2023 pada Isnin.

Mengulas perkara itu, Nasrul berkata, badan kehakiman adalah satu badan yang menjulang kedaulatan undang-undang dan segala yang diputus atau hukuman yang dijatuhkan pastinya berdasarkan fakta dan pembuktian yang telah diteliti.

Tegasnya, Wira PUTRA mengutuk sekeras-kerasnya kepada mana-mana individu atau kumpulan yang cuba menakut-nakutkan atau cuba menggugat badan kehakiman.

“Golongan ini boleh diumpamakan sebagai perosak kebebasan badan kehakiman dan mempunyai nilai moral yang rendah kerana membuat tekanan lebih kepada kepentingan golongan mereka dan tidak mengendahkan kepentingan awam.

“Wira PUTRA tetap berdiri teguh dan mempertahankan kebebasan badan kehakiman kerana Badan Kehakiman adalah salah satu daripada cabang institusi sistem Raja Berperlembagaan.

“Hakim-hakim yang ditugaskan adalah daripada kalangan yang bijak dan mahir dalam bidang perundangan maka tidak perlu bimbang dan rasa takut dengan sebarang ugutan atau apa jua cubaan menakut-nakutkan ini kerana majoriti rakyat Malaysia bersama para hakim.

“Wira PUTRA sedia bertempur dan bergasak dalam apa bentuk keadaan dengan mana-mana pihak yang cuba menggugat badan kehakiman lebih-lebih lagi yang bermotifkan politik,” katanya dalam satu kenyataan pada Isnin.

Beliau turut menambah Wira PUTRA adalah umpama kecil-kecil cili padi atau kala jengking, walau kecil tetapi sentiasa berwaspada dengan apa saja kemungkinan.

Author

Faridah Amiratul

View all posts

View all posts


Tuntutan palsu RM20.3 juta: SPRM tahan pengarah, pemilik syarikat

ALOR SETAR Suruhanjaya Pencegahan Rasuah Malaysia (SPRM) menahan dua lelaki bagi membantu siasatan kes mengemukakan tuntutan palsu, berkaitan insentif pembayaran projek ternakan bernilai RM20.3 juta pada 2015.

Sumber SPRM berkata, seorang lelaki berusia 51 tahun yang merupakan pengarah sebuah syarikat, ditahan di pejabat SPRM Negeri Kedah ketika hadir memberi keterangan kira-kira 1 petang tadi.

Manakala seorang lagi lelaki yang merupakan pemilik sebuah syarikat berasingan pula ditahan di kawasan rehat dan rawat Simpang Renggam, Johor pada 3 petang tadi.

“Penahanan tersebut ekoran maklumat mengatakan pada 2015, beberapa buah syarikat yang telah bersubahat mengemukakan tuntutan palsu kepada Jabatan Perkhidmatan Veterinar, sedangkan tiada pembekalan dibuat.

“Tuntuan itu adalah berkaitan insentif pembayaran Projek Penternakan Lembu Tenusu di bawah Kluster Tenusu Entry Point Project 13 (EPP 13) Pelan Transformasi Ekonomi (ETP), yang bernilai sebanyak RM20.3 juta,” katanya di sini hari ini.

Katanya, SPRM akan mendapatkan perintah reman ke atas kedua-dua individu itu, esok bagi membantu siasatan di bawah Seksyen 18 Akta Suruhanjaya Pencegahan Rasuah Malaysia 2009.

SPRM juga sedang mengesan saksi untuk diambil keterangan dan akan menahan individu lain yang mungkin terbabit dalam kes itu.

Sementara itu, Pengarah SPRM Kedah Datuk Shaharom Nizam Abd Manap ketika dihubungi mengesahkan tangkapan itu. – BERNAMA


Bank Negara keluar notis ancaman serangan penggodam pro-Israel

KUALA LUMPUR: Bank Negara Malaysia (BNM) mengeluarkan notis langkah berjaga-jaga terhadap ancaman serangan siber untuk institusi kewangan di negara ini.

Notis Platform Risikan Ancaman Siber Sektor Kewangan (FinTip) adalah pemberitahuan untuk mengambil langkah berjaga-jaga yang dikeluarkan secara rutin kepada institusi kewangan dan rakan kerjasama mereka yang berkaitan.

BNM melalui kenyataan berkata, FinTIP sentiasa memantau landskap siber dan akan memaklumkan tentang kemungkinan ancaman baharu termasuk peningkatan aktiviti penggodaman.

Difahamkan, notis langkah berjaga-jaga itu dikeluarkan susulan kemungkinan tindak balas kumpulan penggodam pro-Israel terhadap sistem strategik negara selepas kumpulan penggodam pro-Palestin di negara ini dikenali ‘DragonForce’ menyerang rangkaian strategik negara regim Zionis sejak tercetus konflik di dua negara itu.

BNM dan industri kewangan sentiasa berkongsi maklumat mengenai kemungkinan ancaman yang berlaku dalam ruang siber. – Berita Harian

Author

Media Variasi

View all posts

View all posts


Semua salah Khairul Aming! Stok bahan Kerabu Maggi Thai ‘sold out’?

BARU-BARU ini, usahawan dan pempengaruh terkenal, Khairul Aming, memuat naik sebuah video memaparkan cara memasak Kerabu Maggi Thai menerusi Instagram rasminya.

Video yang mendapat hampir 200,000 tanda suka itu nyata memberi penangan buat warga Malaysia sehingga jualan bahan membuat Kerabu Maggi Thai seperti dikongsi Khairul Aming itu dilihat semakin laris di pasaran.

Malah, ada juga bahan seperti produk mi segera jenama Serda dan sos ikan yang selama ini kurang menjadi perhatian umum akhirnya ‘sold out’ gara-gara resepi Kerabu Maggi Thai Khairul Aming.

Menjengah di ruangan Insta Story Khairul Aming, turut dilihat beberapa perkongsian daripada pengikut-pengikutnya yang mencuba resepi Kerabu Maggi Thai itu.

Ada juga yang berseloroh dengan mengatakan penangan Khairul Aming amat dahsyat sehingga membuatkan jualan produk maggi yang digunakannya dalam video masakan itu kini mendapat sambutan tinggi.

Dalam pada itu, ada juga yang turut berkongsi paparan hidangan Kerabu Maggi Thai yang dihasilkan mereka mengikut resepi pengusaha Sambal Nyet itu.

Untuk rekod, Khairul Aming atau nama sebenarnya, Khairul Amin Kamarulzaman, 31, amat popular di media sosial dengan hantaran video masakannya yang bersahaja.

Selebriti media sosial yang popular dengan ungkapan, ‘Hey what’s up guys!’ itu kini memiliki hampir 3.5 juta pengikut di Instagram.

Author

Diyana Rahip

View all posts

View all posts


Kelab GTR Malaysia bakal latih komuniti miskin bandar tambah pendapatan

PUTRAJAYA: Kelab Generasi Transformasi Ruminan Malaysia (GTR) hari ini menerima Surat Kelulusan Program Pemerkasaan Ekonomi Komuniti Bandar (PEKB) untuk memberikan latihan kemahiran keusahawanan dan perniagaan kepada golongan B40 di kawasan bandar untuk meningkatkan pendapatan mereka.

Program tersebut dilaksanakan di bawah Kementerian Pembangunan Kerajaan Tempatan (KPKT) yang sudah diperkenalkan sejak 2013.

Pengasas Kelab GTR, Nordin Mat menerima surat berkenaan daripada Timbalan Ketua Setiausaha Perumahan dan Kesejahteraan Komuniti KPKT, Suhaimi Ali dalam satu majlis yang diadakan di Putrajaya, pada Sabtu.

Dalam ucapan aluan beliau, Suhaimi berkata program PEKB diadakan untuk menyahut seruan kerajaan untuk membantu penduduk miskin di kawasan bandar untuk meningkatkan pendapatan mereka seterusnya berjaya keluar daripada garis kemiskinan bandar.

“Program ini merupakan salah satu daripada program pembasmian kemiskinan bandar yang dilaksanakan oleh pihak kementerian yang bermula sejak tahun 2013 dan ia bermatlamat meningkatkan kemahiran kumpulan sasar yang berdaftar dengan sistem E-Kasih dan tinggal di kawasan bandar.

“Ia dilaksanakan supaya mereka mampu mengusahakan perniagaan yang boleh memberikan punca pendapatan lebih tinggi seterusnya meningkatkan kualiti hidup mereka,” katanya.

Beliau berkata, pihak KPKT akan berusaha bersama dengan pihak badan bukan kerajaan (NGO) sebagai pelaksana inisiatif ini untuk memastikan kesejahteraan penduduk di bandar berada pada tahap yang baik.

Menurutnya, ia selaras dengan konsep kedua dalam Malaysia Madani iaitu kesejahteraan.

“Pelaksanaan program PEKB akan menjadi satu pakej yang lengkap di mana peserta yang mengikuti prorgam ini bukan sahaja akan diberi latihan kemahiran semata-mata tetapi juga turut disuntik dengan kursus motivasi, keusahawanan dan pengurusan kewangan,” ujarnya.

Suhaimi berkata selepas program selesai, ia tidak akan berakhir setakat itu sahaja malah peserta akan dibekalkan dengan peralatan bagi membolehkan peserta menjalankan perniagaan seterusnya akan dipantau oleh NGO yang dilantik sebagai pelaksana program.

Sasaran diletakkan oleh KPKT ialah seramai 835 orang peserta akan menyertai program PEKB tahun ini dari seluruh negara melalui 14 bidang latihan antaranya makanan dan minuman, servis pembaikan peralatan, jahitan, rekabentuk dan percetakan, perkhidmatan domestik dan peruncitan pemasaran.

Bagi Nordin, para peserta akan diberikan latihan dan bimbingan dalam perniagaan menjual burger jalanan iaitu perniagaan yang kini sudah berjaya membuka lebih 350 gerai burger di seluruh negara.

“Terima kasih kepada pihak KPKT atas penyerahan surat kelulusan untuk kita melaksanakan Program Pemerkasaan Ekonomi Komuniti Bandar (PEKB) di seluruh negara melalui program dengan GTR Burger.

“Jadi kepada yang terlibat dengan program e-Kasih, boleh kita bersama-sama untuk menjalankan program ini dan semua kos ditanggung oleh pihak kerajaan sepenuhnya,” katanya.

Author

Tun Puteh Wanti

View all posts

View all posts


KPDNHEP rasmi cawangan pertama Daporlah

PUTRAJAYA: Kementerian Perdagangan Dalam Negeri dan Hal Ehwal Pengguna (KPDNHEP) hari ini merasmikan cawangan pertama penyedia hidangan ala masakan rumah ‘Daporlah’ di bangunan kementerian di sini hari ini.

Ketua Setiausaha KPNDHEP, Datuk Azman Mohd Yusuf berkata, usaha itu adalah bagi membantu mengukuhkan ekonomi negara dalam sektor pemakanan selain bertujuan menunjukkan sokongan kementerian itu, selaku peneraju pembangunan industri perniagaan, terhadap penggiat dan peniaga.

Beliau berkata, Daporlah yang dikendalikan Kumpulan Revenue Valley, membuka cawangan pertamanya hari ini selepas hampir dua tahun menjadi platform digital yang menyediakan khidmat penyediaan hidangan ala masakan rumah serta penghantaran makanan dengan harga berpatutan.

“Saya percaya jenama Daporlah ini akan terus dikenali dan berpotensi untuk menjadi francais pada masa akan datang,’’ katanya pada majlis perasmian itu.

Turut hadir Ketua Pegawai Eksekutif Kumpulan Revenue Valley, Daniel Chan.

Daniel berkata, Daporlah dibuka di Putrajaya bagi membolehkan hidangan ala masakan rumah dihantar ke mana sahaja pelanggan berada di bandar ini dan sekitarnya, selain membolehkan orang ramai untuk datang dan makan di cawangan itu.

“Makanan yang dipesan oleh pelanggan akan dimasak berdasarkan pesanan, bukannya dipanaskan dan ia menjadikan makanan tersebut segar dan mudah untuk dinikmati,’’ katanya.

Beliau berkata Daporlah merancang untuk membuka lima francais baharu tahun depan di seluruh negara termasuk Sabah dan Sarawak dengan sasaran jualan sebanyak RM2.3 juta. – BERNAMA


Arah kiblat masjid, surau di Selangor tidak perlu diragui – MAIS

SHAH ALAM: Majlis Agama Islam Selangor (MAIS) menegaskan bahawa arah kiblat masjid dan surau sedia ada di negeri itu telah disemak dan diperakukan oleh Jabatan Mufti Negeri Selangor serta tidak perlu diragui.

Pengerusi MAIS, Tan Sri Abdul Aziz Mohd Yusof dalam kenyataan hari ini berkata, badan itu turut mewajibkan agar penentuan arah kiblat oleh Jabatan Mufti Negeri Selangor dilaksanakan terlebih dahulu sebelum sesuatu masjid, surau atau musolla yang baharu mula beroperasi.

Beliau berkata Jabatan Mufti negeri itu juga sentiasa memberikan pencerahan dan hebahan dari semasa k,e semasa berhubung kaedah penetapan arah kiblat kepada masyarakat melalui laman web serta media sosial atau program pencerahan yang dilaksanakan jabatan itu.

“Penentuan arah kiblat yang dilaksanakan oleh Jabatan Mufti Negeri Selangor juga selaras dengan keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia berhubung Had Berpaling Yang Dibenarkan Daripada Arah Qiblat.

“Isu berhubung penentuan arah kiblat ini juga mendapat perhatian serius Sultan Selangor, Sultan Sharafuddin Idris Shah yang tidak mahu mana-mana pihak termasuk media membuat laporan kurang tepat yang boleh menyebabkan kekeliruan dalam masyarakat dan mencalarkan imej Islam,” katanya.

Abdul Aziz berkata demikian susulan laporan Berita Harian bertarikh 24 April lepas yang menyatakan ’40 peratus arah kiblat Lembah Klang tersasar’, berdasarkan pernyataan daripada Persatuan Ahli Falak Negeri Selangor (PAFNS).

Katanya tajuk laporan akhbar tersebut adalah kurang tepat dan tidak menggambarkan perkara sebenar serta menimbulkan salah faham dan kekeliruan dalam kalangan umat Islam khususnya di Selangor, dan MAIS telah meminta penjelasan berhubung perkara tersebut daripada pihak PAFNS.

“MAIS menegaskan laporan akhbar tersebut hanya merujuk kepada penentuan arah kiblat rumah kediaman sahaja, berdasarkan permohonan khidmat penentuan arah kiblat bagi rumah kediaman yang diterima oleh PAFNS. Laporan tersebut sama sekali tidak berkaitan dengan penentuan arah kiblat masjid dan surau di Selangor,” katanya.

Beliau berkata, MAIS juga menasihatkan orang ramai supaya tidak panik dan keliru dengan tajuk yang dipaparkan dalam laporan akhbar tersebut dan diingatkan agar merujuk terus kepada pihak MAIS berhubung pengesahan sesuatu perkara berkaitan pentadbiran agama Islam. – BERNAMA